
Ex Graecorum poesi quum genus epicum et dramaticum 
tam integra manserint ad nostram memoriam, ut interiorem 
utriusque scientiam habeamus, poetarum lyricorum exigua frag- 
menta haec in tempora duraverunt. Aliae enim artis lyricae 
partes prorsus interierunt, aliarum tam pauca eaque trunca re- 
licta sunt, ut extremis solum lineamentis eas designare possi- 
mus, singula accuratius depingere non liceat.  Tantummodo 
unum lyricae poesis genus tam incolume servatum est, üt et 
ipsum penitus cognoscamus et de aliis, quae ad haec tempora 
non manserint, generibus judicare possimus:epiniciorum genus 
dico, quod quum ipsum magni momenti sit, tum Pindari 
maxime epinicia tam multa servata esse certe res est, qua 
valde gaudeas. Nam postquam singula lyricae artis genera jam 
laete floruerunt, lingua Graeca a poetis epicis etlyricis ad ar- 
tem conformata et ad verborum sententiarumque splendorem 
exeultia, musicae artis et saltationis variis modis diligentissimo 
cultu perfectis, Pindarus tempore poetarum studiis maxime ido- 
neo, quibus virtutibus prioris aevi poetae excelluerant, eas in 
se ipso conjunxit et lyricam artem eximio suo ingenio mirum 
quantum illustravit. Itaque semqer vin docti libenti animo 
Pindarum tractaverunt, carmina ejus ediderunt et interpretati 
sunt et de re metrica Pindari scripserunt. Satis est Schnei- 
derum, Heynium, Hermannum, Boeckhium, Dissenium nominare: 
e quibus Boeckhius totum poetam acutissimo ingenio com- 
plexus de metris Pindari et generis epiniciorum vera natura 
et carminum componendorum ratione et dialecto et genere di- 
cendi tam eximie judicavit, ut ad ea, quae a viro doctissimo 
excogitata sunt, non multa accesserint. Solum de sermone 
Pindarico, de translationibus, comparationibus et aliis ejusmo- 
di rebus, de quibus Boeckhius breviter disputavit, nonnulla ad- 
denda. sunt. 

Equidem hoc libello animum induxi de nonnullis locis 
carminis. Olympii sexti disserere, quod quum sententiarum 

magnificentia, verborum vi ac dignitate, singularum rerum dulci 
et perspicua compositione excellat, admodum mihi placet. Qui 
quidem loci ejusmodi sunt, e quibus dictionem Pindaricam be- 
ne intelligere possis: hoc autem modo rem instituam, ut pri- 
mum locos ipsos tractem, deinde alüs ex Pindari carminibus 
exemplis ad singulos allatis, quid maxime '"llius proprium sit, 
exponam. 


Olymp VI, 1. sqq.: 

Χρυσέας ὑποστάσαντες εὐτειχεῖ προϑύρῳ ϑαλάμου 

κίονας, ὡς ὅτε ϑαητὸν μέγαρον, 

πάξομεν᾽ ἀρχομένου Ó ἔργου πρόσωπον 

χρὴ ϑέμεν τηλαυγές. κτλ. 

Pollicetur initio carminis Pindarus operis instituendi faciem 

i. e. carminis sul introitum fulgentem sese facturum (Vs. 1— 4). 
Recte interpretes intellexerunt poetam carmen ipsum compa- 
rare cum thalamo, quum priorem illius partem prothyris simi- 
lem esse significet. Annotat autem Dissenius: ,comissatio ha- 
bita Stymphal in privata domo atque inde est ducta com- 
paratio, licet splendide in majus aucta. Pindarus ab ipso loco 
sollemnitatis comparationem duxit, carmen quasi ϑάλαμον df 
cens ad haec epinicia celebranda conditum, prooemium vero 
πρόϑυρον».. Quo loco vir doctus verbis Pindari, nisi fallor, 
subjecit sententiam, quam ne ipse quidem poeta intendisse vi- 
deatur. Nam si verbis suis significare voluisset Pindarus ip- 
sum locum, comissationis (sumimus enim, quum carmen scribe- 
ret, eum non ignorasse in thalamo Agesiae illud cantatum iri), 
tum thalamus ipse illustrioribus verbis exornandus ei fuisset. 
Sed omnem sermonis sui splendorem ad prothyra exornanda 
adhibet Pindarus: haec dicit bene exstructa, his promittit co- 
lumnas aureas se suppositurum esse. Ex sequentibus quoque 
verbis ἀρχομένου xvA. prothyra in priore hae sententia majo- 
ris momenti esse facile intelligi potest. Ceterum carminis no- 
stri; quae Pindarus intelligi vult, prothyra non versu 7 finiun- 
tur, sed versu 21. Nam qui versum 7 prooemii finem esse 
statuunt, 11 considerent versibus 4— 7 Agesiae decoris prae- 
dicandi initium solum fieri; hic enim ante oculos ponitur vir 
quidam virtutibus illis ornatus, quibus Agesiam quoque excel- 

lere iis, quae sequuntur, Pindarus exposuit. Accedit, quod il- 
lud πρόσωπον τηλαυγὲς ἀρχομένου ἔργου tum solum bene vi- 
detur dictum, si graves sententiae et grandia ac copiosa verba 
sequuntur, quae quum in quatuor ills versibus non insint, 
proemii fines usque ad versum 21 pertinere mihi videntur. 

Priusquam ad res singulas tractandas adeamus, quomodo 
hi proemii versus inter se conjuncti sint, breviter exponamus. 


Nam qui Pindari carmina pauca accuratius legerit, is sta- 
tim intelliget, poetam nec seriem, ut ita dicam, sententiarum 
apte semper conjungere nec transitum ab altera re ad alteram 
tam perspicuo nexu significare, ut facile eum sequi possis. 
Considerandum autem poetas lyricos ipsis, quas tractent, rebus 
ad celeriorem quendam cursum incitari eaque animi inflamma- 
tione permoveri, quae res ipsas celerrime excogitet, singularum 
sententiarum copulationem non curet. Aliter enim epicus poeta 
carmina pangit, aliter lyricus; facillime autem, quid inter eos 
intersit, perspicies, si Homeri narrandi rationem cum Pindaro 
comparaveris. llle ab initio rem repetit et plane exponit et, 
qua ratione hoc ex illo sequatur, semper tam accurate narrat, 
ut res ipsas ante oculos nostros nascentes videamus et nihil 
fere sit, quod desideremus. Pindarus in medias res, ut Horatia- 
num illud repetam, non secus ac notas auditorem rapit, haec 
latius exponit, illa, quae nobis magni momenti esse videantur, 
breviter perstringit, hinc illuc transilit: quo fit, ut ab eo, quo 
poeta nos deduxerit, loco in diversam regionem repente abripi- 
amur, viam autem et rationem, qua illuc pervenerimus, vix co- 
gnoscamus !. Qua de re multa docte disseruerunt n, qui de 
ratione carminum componendorum Pindarica scripserunt. Hoc 
autem agitur, artene et consilio abruptum hoc et inusitatum 
sermonis genus usurpaverit Pindarus, an neglecto quodammodo 
ordine rerum ex libidine haec copiosius tractaverit, illa coar- 
taverit. Exposuit Bernhardyus 2), quae Hermannus, Boeckhius, 
Dissenius, Welckerus de his rebus excogitaverint, et recte Judica- 
vit dissentiendum ab iis, quiin carminibus Pindaricis omnia putent 
consilio ac ratione dicta esse et in iis insignem poetae virtu- 
lem inesse, quae confusa et obscuritatis plena nobis videantur. 


Revertamur ad id, unde egressi sumus. Incipit autem 
Pindarus hoc modo: 


y ef. Dernhardy Iistor. Lit. Gr. IT, p. 531. ?) M, p. 980. 

Initium hujus carminis adornemus" (χρυσέας --παάξομεν); 
,nam ineipientis operis faciem splendidam facere oportet.* 

Notandum autem Pindarum ἀρχομένου δέ dicere; ea 
enim, quae ratione causali, quam vocant, contineantur, disjun- 
git poeta et singula singulis opponit. Recte Schol annotat: 
,0 δέ ἀντὶ τοῦ γάρ.“ Ceterum eodem sensu Homerus parti- 
cula δέ utitur, ut Z, 146.: ἔαρος δ᾽ ἐπιγίγνεται ὥρα, quum 
tempus vernum appropinquet. 

Transitus autem ad ea, quae sequuntur, hic est: ,,Cujus- 
que operis initium magnificum esto* (neque enim licet ἄρχο- 
μένου ἔργου interpretari: , hujus operis incipientis ^); ,,prae- 
cipue vero exordium cantus splendeat necesse est, qui in ho- 
norem viri beatissimi et sapientissimi faat.* 

,Nolite mirari tam eximium virum me vobis describere. 
Talis enim est Sostrati filius, quem laudare hoe carmine mihi 
propositum est Hoc enim modo illud γάρ (Vs. 9.) explican- 
dum esse videtur. Eae, quae sequuntur, sententiaé particula 
δέ conjunctae ita cohaerent, Dissenio bene monente (comment. 
in Pind. carm. p. 62): 

»Merito Agesias praedicatur, quum labore et periculo su- 


sceptis Olympiae vicerit. li autem, qui sine periculo vincunt, 


negliguntur. Hoc unum satis est, quo permoveamur, ut Age- 
siam laude extollamus ; sed ille sapientia quoque excellit. Quas 
virtutes quum conjunctas habeat Agesias, licet eum comparare 
cum Amphiarao, viro illo et vaticinandi et fortiter pugnandi 
peritissimo. Hanc illius laudem ex animi mei sententia testabor." 


Quod versu 9 legitur δέ vides solum ad jungendas sen- 
tentias positum esse. Deinde animadvertendum illud, quod 
maximi ponderis est totiusque sententiae quoddam fastigium: 
πολλοὶ δὲ μέμνανται, καλὸν st τε ποναϑῇ, positum esse post 
eam sententiam, quae minoris momenti est et ab ipso senten- 
tiarum nexu longius abest quam illud πολλοὶ δέ κτλ. 


Exposuimus haec, ut intelligas etiam in nostro carmine 
Pindarum tantum abesse, ut singulas sententias apte colliga- 
verit, ut tbi ipsi quaerendum sit, quae conjungere debeas. 
Multo vero audacius quam in hoc carmine Pindarus aliis locis 
singula enunciata aut prorsus disjungit, aut additis solum par- 


ticulis τέ, γάρ, καί connectit et ab una ad alteram sententiam - 


transilt, maxime in iis carminibus, quae adolescens Pindarus 

scripsit, ut Pyth. X. Qua de re multa eximie dicta invenies 
in Dissenii excursu IL, ubi de asyndetis Pindaricis agitur. 


Ut ad initium carminis nostri redeamus, monendum est 
prooemia Pindarica esse artificiosissima. — Quorum in plerisque 
deus invocatur, qui cum ipsius poetae ingenio ac munere, aut 
cum genere, patria, moribus ejus viri conjunctus sit, qui vi- 
ctoriam reportaverit. Alia carmina artis poeticae praestantiam 
proemiis praedicant: alia statim ab initio in medias res de- 
scendunt et victorem nominant, alia longioribus ambagibus con- 
fectis ad id, quod agitur, nos perducunt. Cujus rei praeclarum 
exemplum est carmen Pyth. I. Hoc enim carmine Pindarus 
sibi proposuit, ut Hieronem, Syracusarum regem, qui eo maxime 
tempore Aetnam urbem condiderat, victorem extolleret. Quod 
ita instituit poeta, ut primum lyrae vim et potestatem, qua 
non solum homines, sed etiam dii flecterentur, splendidis ver- 
sibus laudaret, tum adderet, quaequae Iupiter non amaret, ea 
conturbari voce Pieridum audita. Inter lovis autem inimicos 
etiam Typhon ille est, qui in horrendo Tartaro jacet, terris 
superimpositis pressus et ex Aetna monte ignium fontes evo- 
mens. Ab Aetna autem Pindarus ad Jovem Aetnaeum, inde 
ad Hieronem victorem transit. 


Difficillimum est de Pindarica ratione prooemiorum fa- 
eiendorum in universum disserere. Singula enim carmina quum 
ipsis, quas tractant, rebus admodum varia sint, etiam prooemia 
valde inter se differunt. Sed magni interest ad Pindari poesin 
omni ex parte cognoscendam singulorum prooemiorum rationem 
exquirere, qua in re interpretes et summam diligentiam ad- 
hibuerunt et aliquantum inter se dissentiunt. 


Accedamus, si placet, ad carminis Olympii VII pro- 
oemium cognoscendum.  Interpretandum autem illud hoc 
modo videtur, si verbum verbo reddimus: ,Ut quis phialam, 
divite manu sumptam, intus vitis rore spumantem donat ado- 
lescenti genero, propinans domo domum, ex auro puro factam, 
quae pretiosissima est inter ejus opes, convivii decus et affini- 
tatem suam honorans, simulque amicis praesentibus invidendum 
illum facit propter concors conjugium: ita ego quoque nectar 
fusum, Musarum donum, dulcem ingenii fructum mittens ad 
viros, qui certaminis praemia Olympiae et Delphis tulerunt, 
laetitiam iis affero'. 

Ut ipsam sententiam intelligas, commemorandum est, quod 
Dissenius annotat, ,,phiala vino plena data in convivio prae- 
sentibus amicis desponderi solhtas esse filias generis". De 
singulis rebus nihil fere monendum. Solum de verbis νέχταρ. 
χυτόν accuratius disputandum esse videtur. Primum de voce 
γνέχταρ nonnulla afferamus, de qua tacent interpretes. Puto 
enim nostro loco véxrag alio sensu usurpatum esse atque 0. 1, 
100. P. IX, 1089., ubi deorum illum potum significat: immo 
hic ex proprio vocis sensu aliquid generale repetas necesse 
est. Nam quum Pindarus carmen suum, Musarum donum, cum 
potu comparet, ejusmodi nomen illi dat, quod ad Musarum di- 
vinam naturam accommodatum sit. Neque enim puto ad talem 
poetam efferri audaciam, ut amicis suis quamvis e nobili stirpe 
natis eum. quem dii Olympii bibere solent, potum offerre cone- 
tur. Manifesto autem, nisi fallor, ex alio Pindari loco apparet 
fieri posse, ut ea, quam modo diximus, ratione vocem véxrao 
explicemus. | Leguntur enim I. V, 74. haec verba: πίσω σφε 
Δίρκας ἁγνὸν ὕδωρ.  Saepissime autem Pindarus, ut carmi- 
num suorum naturam et rationem accuratius describat, aquam 
vel alias res liquidas affert et ita quidem, ut, quomodo aqua 
fluat, sic etiam poesis ex intimo poetae pectore continuo flu- 
mine effundi dicatur. Illud πίσω autem, ut Dissenius recte an- 
notat, mterpretari non licet ,rigabo*, sed simpliciter est ,jpo- 
tum dabo*. Promittt igitur Pindarus Lamponi, Themistio, alus 
aquam se oblaturum eam, quam βαϑύζωνοι κόραι χρυσοπέπλου 
Mrauoovrag i. e. Musae ex Dirces fonte hauserint. Hanc ip- 
sam, opinor, sacram aquam, cui Musae praesunt (conferri licet 
illud “οισῶν óoow O. VII, 7.), illo, quem tractamus, loco Pin- 
darus liberiore dicendi modo usus νέχταρ χυτόν vocat. 

Jam paucis disseram de verbo zvror. Scholiasta autem 
χυτὸν interpretatur , αὐτόχυτον καὶ αὐτόματον “ et alio loco 
.&xoaror'; sed dubitaverim, num recte locum ille intellexerit, 
qui quum nihil amplius addiderit, non facile apparet, quid di- 
cere voluerit. Vox αὐτόχυτος autem (ita Canterus ex αὐτόχυ- 
μος correxit) reperitur in fragmento Pindarico (Fr. inc. LXXX. 
Heyn), ubi de aqua Aesculapii salubri dicitur or ἂν γάλα 
παραβάλοιο οὔτ᾽ ἂν οἶνον ποθϑήσειας, ἀλλ᾽ ἐστὶν ὥσπερ Πίν - 
δαρος τὸ νέχταρ ἐποίησεν αὐτύχυμον, πότιμον, ϑείᾳ τινὶ 
χράσει χεχραμένον ἀρκούντως. Fortasse hunc locum respiciens 
Scholiasta illud αὐτόχυτον apposuit ad nostrum véxvaQ χυτόν 

explicandum, quod alio modo interpretari non poterat. Equi- 
dem credo hoc zvro» intelligendum esse fluens vel liqui- 
dum. Haec autem vocis significatio et saepius occurrit (vide 
de ea Steph. Thes. ling. Gr.) et huic loco convenit. 

.Ut de ipsa comparatione loquamur, qua prooemium car- 
minis Olymp. VII. nititur, cognoscamus oportet, num ad unum 
aliquid illa relata sit, et tertium illud comparationis, quod di- 
eunt, totam sententiam ita regat, ut singula cum singulis con- 
gruant, et apte apodosis cum iis, quae antecedunt, conjuncta sit. 

Illic socer phialam dono dat genero, hic poeta carmen 
suum victori dedicat; uterque magnam laetitiam affert ei, qui 
donum accipit. Ita prior enuntiatio et apodosis inter se con- 
sentiunt, discrepant vero hoc modo. In protasi enim copiose 
describitur, quo splendore quaque celebritate filia divitis viri 
adolescenti illi despondeatur; haec autem maximi momenti res 
est, quod socero propinante adolescenti in affinitatem ille ac- 
cipitur. Tum phiala quoque illa extollitur, qua nihil inter opes 
domesticas praestantius est, et convivium his ipsis sponsalibus 
rite factis exornatum laudatur, et adolescens invidendus ob spon- 
sam pulcherrimam et ditissimam praedicatur. Sed in apodosi 
poeta hanc simplicem sententiam ,,mitto tibi carmen meum" iis, 
quae antecedunt, non ita accommodavit, ut forma concinnitas- 
que verborum orbem suum faciant. Nam multae singulae res 
in protasi dictae sunt, quas in apodosi poeta plane neglexit. 
Sed haec excusari possunt, quippe quae ex epica poesi Pinda- 
rus in carmina sua transtulerit. Sed oportuit poetam, quae 
in antecedentibus illustraverat, ea in apodosi ita continuare, 
ut illud δωρεῖσϑαι φιάλαν et προπίνειν» aliquo modo commu- 
tata repeterentur. Quod nullo modo fieri facile intelligis. 
Nam in priore membro comparationis vinum in phialam in- 
fusum rerum summa fuit; nunc poeta breviter dicit: ,,liqui- 
dum nectar vobis mitto", exemta ex illa sententia solum vini 
notione et ita quidem, ut nihil praeter nomen (»éxrag) jre- 
tentum, sensus prorsus alius factus sit, qua de re supra di- 
ximus. lta, quod in protasi ornatissimis verbis Pindarus de- 
scripserat, in apodosi contractum videtur et constrictum et co- 
lorum varietate privatum. Vides autem illud χυτόν», quod supra 
fluidum" interpretati sumus, appositum esse, ut φιάλα χαχλ. 
dux. óg. quodam modo significetur. Quae vox tam arida mihi 
videtur et tenuis, ut Pindarum ita scripsisse diffiderem, nisi 

similia apud eum occurrerent. Hoc vero intelligis falso Schmid- 
tium!) v. χυτόν interpretari ,,eingeschenkter Nektar". Primum 
enim Pindarus, qnum ea, quae in protasi descripserat, in apo- 
dosi omnino mutavisset et, ut breviter rem complectar, solum 
comparationem carminis sui cum re fluida servasset, certe non 
intendit, ut hae una voce addita illud φιάλαν δωρεῖσθαι et 
προπίνειν significaret. Deinde, etiamsi hoc voluisse poetam 
contenderis, concedas necesse est in priore enuntiato phialam 
ipsam vino plenam majorem vim habere nec magni momenti 
esse, quod vinum in phialam sit infusum. 

Dissenius putat Pindarum carmen suum γλυκὺν χαρπὸν 
φρενός appellasse, ut simile illud faceret vino: hoc enim esse 
χαρπὸν ἀμπέλου. Non assentior: immo dissimilis harum rerum 
videtur ratio. Etenim quum Pindarus γᾶ. x. po. vocaret carmen, 
ea usus est translatione, ut poetae ingenium arbori fertili com- 
pararet, carmina dulces ejus fructus appellaret. 

Apparet ab hac comparatione, qua carminis Olymp. VII. 
prooemium continetur, vim ilam alienam esse, quae partium 
singularum aequalitate et consensu efficitur. Quod jam Scho- 
liasta; sensit, qui postquam de ipsa comparatione disseruit, haec 
addit: εἰ δὲ τοιαύτη ἐστὶν 7) τῆς παραβολῆς ταύτης ἀπόδοσις 
μὴ ϑαυμάσῃς. Πολλὰ γὰρ ἂν τοιαῦτα ζητῶν εὑρήσεις. Quare 
valde miror Schmidtii de hoc loco judicium, qui comparationem 
splendide absolutam ac perfectam esse praedicat. 


Jam transeamus ad prooemium carminis Olympiil. 
Quo Pindarus hanc sententiam uberius exsecutus est: , Omnium 
ludorum praestantissimi sunt ii, qui Olympiae celebrantur". 
Haec est summa prooemii, de qua omnes interpretes consentiunt. 
Notandum autem rem aliquam, quae est magni momenti, inter- 
pretes videri neglexisse. Dissenius enim dicit (commentar. p. 6.) 
sensum loci hunc esse: ,ut nihil per coelum praeclarius fovente 
solis sidere, sic Olympico ludo nihil nobilius, ἢ. e. ut sol calore 
 pihil habet simile in coelo,:sic Olympia nobilitate inter ludos". 
Sed ita interpretatus Dissenius illud ἐν ἁμέρᾳ prorsus neglexit. 
Sol enim unus diurnum sidus est, nec sunt alia astra interdiu 
fulgentia, quae cum eo comparari possint: sed Olympia, quae 
aemula habent Pythia, Isthmia, Nemea, omnium aliorum certa- 
minum praestantissima dicuntur. taque poetam solum haec 


Ὁ) Leop. Schmidt: Pindars Leben u. Dichtung (1862. Bonn.) p. 325. 

dicere licebat: , Ne spectes alia sidera diurna, nam praeter 
solem nihil est, quod interdiu luceat". Sed quum ea, quae 
sequitur, sententia, qua e compluribus unum eligitur, ante men- 
tem Pindaro obversaretur, addidit etiam ϑαλπνότερον ἁλίου, 
quod et a rerum matura abhorret et totius sententiae concin- 
nitatem turbat. Recte autem Dissenius annotavit ϑαλπνότερον 
intelligendum esse de salubri vi solis, qua terra foveatur, nec 
licere illud interpretari ,,fulgentius'". Fieri enim non potest, 
ut notionem lücendi bis expressam esse existimemus (ϑαλπνό- 
τερον» - (6v 0). 

De initio hujus prooemii "4orcoro» uiv ὕδωρ κτλ. et Scho- 
lista et interpretes multa scripserunt. Equidem Boeckhium 
secutus puto recte judicasse Aristotelem, qui Rhet. I, 7. dicit 
ideo optimam rem aquam vocari ,Ór: χρῆσις ὑπερέχει“. Nec 
referendum videtur hoc Pindari dictum ad Thaletis placitum, 
de quo Scholia multa verba faciunt (ἀρχὴ γὰρ τῶν ὅλων κατὰ 
Θαλῆν τὸ ὕδορ κτλ.). Proverbium autem fuisse hoc ἄριστον 
ὕδωρ et ex Aristotele videmus et ex eo concludere licet, quod 
O. III, 42. eadem sententia occurrit, et ita quidem, ut in nexu 
sententiarum male imposita esse videatur. Nam exstat quidem 
illo loco tertium comparationis, quod vocant, sed tam obscu. 
rum est et reconditum, ut tota sententia fiat injucunda. 

Dubitari potest, quonam sensu Pindarus O.I, 1. prover- 
bium illud intelligi voluerit. In ipso autem hominum usu et 
consuetudine ita id esse usurpatum credo, ut sensus esset: 
Omnium rerum optima est aqua, sine qua vivere non possu- 
mus; praeterea multa alia pretiosa sunt, praecipue vero au- 
rum". Ita si interpretaris, vis est in proverbio et prudentia 
quaedam: adhortatur enim illud homines, ne auri splendore 
et pretio capti omnium rerum optimum illud existiment, quod 
multo inferius sit aqua, qua nullo tempore homines carere pos- 
sint. Puto autem nostro loco Pindarum eadem ratione pro- 
verbio usum esse, qua in hominum sermone usurpatum illud 
fuisse conjeci. 

Aliter de hac re judicant Heynius, Thierschius, Schmidtius, 
ali, qui putant Pindarum ad ἄριστον μὲν ὕδωρ audiri voluisse 
»inter elementa'' vel ,,inter res naturales, ad victum necessa- 
rias" vel aliud ejusmodi, ut loci sensus sit hic: ,inter quatuor 
elementa aqua, inter divitias aurum, inter certamina Olympia 
maxime excellunt'". Quod si dicere voluisset poeta, certe ali- 

quid addidisset ad ἄρ. μ. 90., nec licet putare Pindarum bis, 
hoc loco et O. IIT, 42., eadem ratione ea omisisse, quae ad ver- 
borum sensum recte intelligendum necessaria videantur. Deinde 
51 ià interpretatus eris, videbis sententiam debilem fieri et 
fere inanem et ad prosam orationem appropinquare, quod ne 
fiat prohibebis, si illud ἄρ. μ. ὅδ. sensu generali acceperis. 
Ceterum quoties carminis Olymp. I. prooemium legi , alie- 
num esse sensi hoc ,praestantissima rerum aqua'* ab ea, quae 
sequitur, sententia. Mihi quidem proverbium agglutinatum ma- 
gis videtur ad prooemii summam ,, Olympia omnium certami- 
num praestantissima", quam cum illa in unum confusum. [ta- 
que, quod jam antea de prooemio carminis Olymp. VII. dixi- 
mus, hoc loco iterum monendum est, deesse membrorum aptam 
compositionem, quae sola comparationem mollem et jucundam 
reddere possit. !) | 


Addendum hic quoque Dissenium demonstrare studere, 
commemorationem aquae et auri accommodatam esse con- 
vivio, 1n quo haec oda cantata esset. Fieri potuit, ut Pinda- 
rus, quum sciret apud Hieronem carmen suum cantatum iri et 
domus regiae aureum apparatum significare vellet, ea de causa 
auri fulgorem et pretium describeret, quamquam ne de hac 
quidem re certi quidquam dici potest. Sed infitandum est 
poetam, quum diceret ἄριστον μὲν ὕδωρ, cogitasse de aqua ea, 
qua in conviviis vinum temperare veteres solebant. Quae qui- 
dem consuetudo ita increbruerat et tam magni momenti erat, 
ut, si Pindarus convivii apparatum et bibendi modum copiosius 
describere voluisset, de hac re disserere debuisset. Verum si 
convivium paucis verbis denotare voluit poeta, certe non aqua 
commemoranda fuit, sed vinum ipsum. Ineptias autem Pindaro 
obtruderemus, si Dissenium sequeremur: qui O. III, 42. quoque 


!) Laudatur hoc prooemium in ,Nachtraege zu Sulzer's allgem. 
Theorie der schoenen Kuenste* I, p. 71. sqq.: ,Dieses aeusserst zusam- 
mengesetzte Gleichniss hat beim ersten Anblick nicht einmal den Anschein 
eines Gleichnisses; so verbindungslos und willkuerlich scheinen die Saetze 
zusammengereiht, aber um desto mehr ueberrascht uns die feine Verbindung, 
welche wir am Ende entdecken, wenn uns das Ganze vorliegt, dessen 
einzelne Theile uns anfaenglich durch die prophetische, abgebrochene 
Sprache mit heiligem Erstaunen erfüllen. Wie viele Bilder sind in diese 
wenigen Worte susammengedraengt! wie kurz sind sie alle angedeutet! 
wie verschlungen und in einander gezogen! 

longius mihi progressus esse videtur, ubi aquam et aurum ea- 
dem fere qua nostro loco ratione ad $ewíac τραπέζας accom- 
modata esse putat. 


levertamur ad carmen Olympium VI. Ac primo quidem 
disseramus de hoc loco: 

Vs. 12. sqq.: 

"Aynola, viv δ᾽ αἶνος ἑτοῖμος, ὃν ἔν δίκᾳ 

ἀπὸ γλώσσας "Ἄδραστος μάντι» Οἰκλείδαν ποτ᾽ ἐς ᾿Αμφιάρηον 
φϑ'ἐγξατ᾽, ἐπεὶ κτλ. 

Dissenius ἀπὸ γλώσσας φϑέγγεσϑαι eadem ratione qua P. III, 2. 
interpretatur ,palam effari, quod in animo est. Putat igitur 
Pindarum consilio hac dictione usum esse et dicere voluisse: 
,ita, ut ommes audire possent, clara voce." Equidem Heynium 
recte locum intellexisse existimo, qui illud ἀπὸ y. simpliciter 
interpretatur ,,ore' et ἁμετέρας ἀπὸ γλώσσας (P. III, 2.) ,,mea 
lingua.^ Neque enim causa est, cur, quam Dissenius proposuit, 
significationem accipiamus: nam ipsis verbis illud palam effari 
non continetur. Hoc vero semper spectare nos oportet, ut ex 
sententiarum nexu singula explicemus et ex ipsa re verborum 
significationem sumamus. 

| Saepius apud scriptores veterum ἀπὸ γλώσσης λέγειν, ἀπὸ 
γλώσσης σημαίνει», similia reperiuntur: quorum aliis locis alius 
usus est. Ut exempla afferam, Soph. Oed. Col. 936. opposita sunt 
τῷ bd) et ἀπὸ τῆς γλώσσης; sensus autem hic est: ,quod sentio 
et dico, idem est.^ Apud Thucyd. VII. 10. legitur: ὅσα vs ἀπὸ 
γλώσσης εἴρητο, quae quidem opponuntur iis, quae literis per- 
scripta sunt. Alio modo Aesch. Ag. 186. ἀπὸ γλώσσης usur- 
patum; contrarium enim est rei statui, ut Bloomfieldius (Glos- 
sar. ad Aesch. Ag. p. 219.) annotavit. Sed nullus, opinor, lo- 
cus exstat, ubi ἀπὸ γλώσσης conjunctum cum verbo dicendi si- 
gnificet ,palam dicere." Nam P. III, 2. plane aliter res sese 
habet ac Dissenius putat, qui ,,palam eloqui* interpretatur. 
Hic enim ἁμετέρας ἀπὸ γλώσσας contrarium est illi xocvór ἔπος, 
et sensus loci hic est: ,,quod omnes sentiunt, ego, chorus, ver- 
bis exprimo.* 

Mihi videtur hoc ἀπὸ 74. inter ea enumerandum esse, quae 
Pindarus ex Homerica poesi in suam ipsius recepit et immu- 
tata servavit. Notissimum enim est epicum poetam non modo 
res ipsas accurate enarrare et sententias verbis multis et 

splendidis exornare, sed etiam verba tantopere accumulare, ut 
dicas supervacanea eum afferre et inutilia. Satis est afferre 
βῆ δ᾽ ἰέναι, ὥχετ᾽ ἰών, χείρεσοι λαβών. Quod fusius dicendi 
genus maxime reperies 1n locutionibus iis, quae notionem di- 
cendi exprimunt: ut ἀγορήσατο xol μετέξειπεν — ἔπος v ἔφατ᾽ 
ἐκ v ^ ὀγνόμαζεν — καὶ τοῖον φάτο μῦϑον ἀπὸ στόματος T 
ἀγόρευεν (Batrach. 14.). Eodem modo Pindarus ad ἐφϑέγ- 
ξατο videtur addidisse ἀπὸ y4. Nobis haec displicent, praeci- 
pue in poeta lyrico, quem judicamus oportere brevitati magis 
operam dare quam isti verbositati, quae quum singulas res 
latius producat et distendat, eos, qui audiunt, non modo non 
delectat, sed etiam defatigat. 


Permulti autem Pindaricorum carminum loci afferri pos- 
sunt, ubi latitudinem istam ex epico genere dicendi sumptam 
poeta usurpaverit, qua Pindarieae poesis dignitas quin valde 
imminuatur, nemo est qui dubitet. Quod paucis exemplis il- 
lustrabimus. Ac primo quidem agemus de versu 56 carminis 
Olymp. VII.: ( 

φανερὰν ἐν πελάγει Ῥόδον ἔμμεν ποντέῳ, 
quem locum αὖ recte intelligamus, quaerendum, quae sit vocis πέ- 
A«yoc significatio et apud alios scriptores et aliis Pindari carmi- 
num locis. Apud Homerum autem πέλαγος est mare, imprimis 
altum mare. Eodem modo Hesiodus mare appellat πέλαγος, 
qua voce Πόντος describitur (Theog. 132.: ἡ δὲ [Γαῖα] καὶ ἀτρύ- 
γετον πέλαγος τέχεν, οἴδματι ϑῦον, Πόντον). Tragici quo- 
que poetae ita hac voce utuntur, ut solum mare significetur. 
Oecurrit apud Aeschylum πέλαγος Στρυμόνιον, mare Str. z. 
Αἰγαῖον et sensu translato πέλαγος δύης, μέγα πέλαγος κακῶν, 
πέλαγος ἄτης. In Pindari carminibus sexies vox πέλαγος 
reperitur excepto illo, quem memoravimus, loco; N.IV, 49.: ἐν 
Εὐξείνῳ πελάγει, in mari Euxino; N. IH, 23.: ἐν πελάγεσι, in 


maribus; Fr. 289, 2. (Boeckh.): πελάγει àv πολυχρύσοιο zAov- . 


rov, in mari divitiarum; P. IV, 40.: (βώλακα) ὑγρῷ πελάγει 
ὁπομέναν, glebam humidum mare (aquarum cursum) sequenteni ; 
P. IV, 251.: ἐν Ὠχεανοῦ πελάγεσσι, in maribus Oceani. Ad 
hosce locos significatio maris bene quadrat. De reliquis ah- 
ter judicandum est. Vides enim Fr. 259. (ἐν πόντου πελάγει) 
et O. VIL, 56. malum sensum fieri si πέλαγος ,mare' interpre- 
teris. Secundum sententiarum nexum ἔν π.Ὄ π. est ,in profun- 

do mari* (Boeckhius vertit ,in maris unda") et φανερὰν ἐν 
πελ. m. D. : »,conspicuam in summo aequore Rhodum.* Quod 
quum ex ipsis verbis intelligas, tum apparet ex iis, quae illis 
verbis opposita sunt, &Auvootc ἐν βένϑεσιν. Attamen sumas 
necesse est, etiam iis locis, quos ultimos attuli, ipsum mare 
Pindarum intelligi voluisse. Nam quum in universum eam ver- 
borum significationem Pindarus retineat, quam et ii, qui ante 
eum vixerunt, et, qui eodem tempore scripsit, Aeschylus prae- 
bent, fieri non potest, ut existimemus hujus ipsius vocabuli 
notionem ita Pindarum dilatasse, ut, quum πέλαγος antea so- 
lum mare significaret, in Pindari carminibus et mare illud es- 
set et profundum maris et summum aequor. 

Itaque Pindarus Ὁ. VII, 56. eodem modo ποντίῳ vide- 
tur adjecisse ad πελάγει, ac supra ad ἐφϑέγξατο addiderat ἀπὸ 
γλώσσας. Fr. 255. Iacobsius (Animadv. ad Anthol. I, 1. p. 180.) 
quum frigidam talem verborum compositionem esse sentiret, 
πελάγει correxit in πλαχί. Qua de conjectura alio loco disse- 
rendum est, 

Vides autem hanc verborum coacervationem tantum ab- 
esse, ut orationi venustatem afferat, ut dura sit et molesta et 
abhorreat a suavi illa et jucunda simplicitate, quae lyricae poe- 
sis propria esse debet. Quodsi versum 56 carminis Ol. VII. 
comparaveris cum versu 57: ἀλμυροῖς δ᾽ ἐν βένϑεσιν νᾶσον 
κεχρύφϑαι, senties, quid intersit inter genus dicendi vere orna- 
tum et id, quod epithetis inanibus 'scriptor splendidum facere 
studeat. ! 

Contendere fortasse licet apud ipsum Homerum non re- 
periri locos, ubi eodem atque apud Pindarum modo verba coa- 
cerventur. Nam si quis attulerit Hom. 4$, 59.: πόντος ἁλὸς 
πολιῆς, contra dicendum erit, vocem &A4c proprie non mare esse, 
sed fluctus salsos: genitivo autem ἁλὸς πολιῆς significatur il- 
lud, ex quo πόντος constat (das Meer der grauen Salzflut*). 
Idem dicendi genus apud alios scriptores non raro occurrit, 
ut πελαγίαν ἅλα (Aesch. Pers. 427.), ποντίας ἁλὸς οἴδμα (Soph. 
Ant. 587.), ἁλὸς ἐν πελάγεσσι (Archil. ap. Schol. Apollon. Rh. 
L, 824.), πελάγη στυγερῆς &Aóc (Apollon. Rh. III, 349. Neque 
ex lis, quas supra attuli, Homericis locutionibus et quae iis si- 
miles sunt, demonstrare potes Homerum verba ad verba ita 
accumulare, ut prorsus inutilia eum locutum esse appareat. 
Exempli gratia βῆ ἰέναι non idem est atque ἔβη, sed ipsum ho- 

minis gradum epico colore pingit, et in verbis χείρεσσι λαβών 


dativo addito efficitur, ut res sub oculos cadat. Ejusdem generis 


sunt μετατρέπῃ οὐδ᾽ ἀλεγίζεις (Hom. A, 160.), φιλέουσά τὲ κη- 
δομένη τε (Δ, 209.), κατὰ φρένα καὶ κατὰ ϑυμόν et alia multa, 
quae saepissime occurrunt Homeri carmina legentibus. Quam- 
quam enim eadem res bis exprimitur, tamen inter singula ali- 
quid discriminis est, quod quum non semper satis cognitum 
habeamus, fit saepe, ut de hac verborum coacervatione minus 
recte judicemus. 


Saepius apud Pindarum reperies substantiva cum adjecti- 
vis ita conjuncta esse, ut, quae notio ipso substantivo expressa 
sit, ea adjectivo mirum in modum iterum significetur: ut P. 
IV, 40.: πελάγει ὑγρῷ, quem locum supra attulimus, et ἐξ ὑγρᾶς 
ἁλός O.VII, 69. Hoc enim epitheton ὑγρός nihil prorsus ad- 
dit ad substantivum, quo id exornetur vel accuratius describa- 
tur, sed mare appellatur tale, quale nos omnes a pueris novi- 
mus. Patimur quidem epitheta substantivis tribui ea, quae, 
quod maxime proprium est ejus rei, quacum conjunguntur, id 
iterum exprimunt, si alteram rem alteri contrariam esse scrip- 
tor indicare vult (terra solida — mare humidum), aut si epi- 
theton cum ipso orationis contextu ita consentit, ut color qui- 
dam toti sententiae tribuatur. Sed hoc non fit iis, quos modo 
attulimus, locis. Quod ex humido mari insula nata est, pa- 
rum me tangit; quanto melius dicatur: ex profundo mari, 
ex versu 5D7 carm. Ol. VIL intelhgi potest. Ac leve quiddam 
est, quod mare illud udum erat, quo gleba Eurypyli correpta 
esse dicitur, et ad res veras propius Pindarus accessisset, si 
fluctuosum vel rapidum illud mare nominasset. Itaque Thier- 
schius, quum inane esse epitheton ὑγρός non ignoraret, versum 
69 carm. Ol. VIL ita interpretatus est, ut neglecto adjectivo 
simpliciter diceret: . Baldientsprosste die Insel der Flut Tiefen. 


I comparationibus quanta audacia Pindarus usus sit, do- 
cuimus in iis, quae de proemiis nonnullis Pindari antea dispu- 
tata sunt. Plura de hac re invenies apud Schneiderum 
(G,Versuch über Pindar's Leben und Schriften" Strassb. 1714. 
p. 131. sqq.) et in ,,Nachtráge zu Sulzer's Theorie * etc. p. 71., 


ubi comparationes Homericae et Pindaricae componuntur. Nuncad 


O. VI, 16.: ποϑέω στρατιᾶς ὀφϑαλμὸν ἐμᾶς 

disserendum erit de metaphoris Pindari, quod quidem dicendi 
genus comparationem contractam vocare licet. 

Pindarus Adrastum loquentem facit: , Desidero Amphia- 
raum, exercitus mei oculum.* Vides poetam hoc loco meta- 
phora usum esse, quum hominem oculum exercitus appellet. 
Quaenam est vera oculorum natura? Oculi quum efficiant, ut 
videant homines, pretiosissima corporis pars sunt et ea, quae 
ad ipsam vitam laete degendam nos idoneos faciat. Deinde 
oculi intimam hominum naturam et indolem declarant: itaque 
ex iis de ipso homine judicium quoddam facere possumus. 
Tum oculis hominum allicimur ad ipsos aut ab iis deterremur. 
Denique oculi fulgore quodam excellere solent. Quibus moni- 
tis de ipsis oculis experiamur et O. VI, 16. et alios hujusmodi 
locós explicare. 

" Est autem hic, nisi fallor, sensus illius loci:  ,Desidero 
meum Amphiaraum. Nam ut oculus totum corpus regit et 
quasi vitam ili inspirat, ità Amphiaraus versabatur in exerci- 
tu.*. Eodem fere modo Boeckhius 099. explicat, qui ad cus- 
todiam potissimum vocem referendam esse putat (vide Expli- 
cat. ad O.IL, 10.). Dissenius ὀφϑαλμός simpliciter lumen inter- 
pretatur et Ciceronem N. D. IV, 38. annotat, ubi Corinthus et 
Carthago orae maritimae oculi nominantur. Sed mihi videtur 
plus inesse et in voce 0g. nostro loco et in verbis Cicero- 
nis, qui oram maritimam tamquam corpus describit, cujus oculi 
sint Corinthus et Carthago. Qui oculi quum praesint corpori, 
principatum ejus obtinent. Sed effossis oculis ut caecus homo 
ora inops est et omni auxilio orbata. 

Tafelio O.IL, 10., ubi Theronis familia ὀφϑαλμὸς Σικελίας 
vocatur, simplex decoris significatio probatur. Sed qui hoc ge- 
nerali sensu vocem accipiunt, cogitent, tum solum licere a prio- 
re vocis significatione recedere, si aliter locus intelligi non 
possit. Verum O.II, 10. tota sententia infringitur, si nihil aliud 
in verbis inesse existimamus quam: Erant ili decus Siciliae 
vel lumen $. Eodem modo Dissenius Ὁ. VI, 16. debilitare 
mihi videtur loci sensum, quum solam notionem lucendi voce 
090. exprimi dicat. 

P. V, 52. legitur: πύργος ἄστεος ὄμμα τε φαεννότατον. 
Hic viri docti illud ὄμμα simpliciter interpretantur lumen vel 
salus. Dissenius, ut hunc locum illustret, affert N. IV, 12., 
ubi legitur: δίκᾳ SeraQxéi κοινὸ» φέγγος, quod simillimum illis 

verbis putare videtur. Sed N. IV, 12. Aegina omnibus. hospi- 
tibus lumen est, quasi fax ignea, quae in ommia maria lucem 
snam emittit et homines miseros et inopes in insulam hospita- 
lem invitat. Sed aliter P. V, 52, ὄμμα intelligendum: ξένοι 
enim errantes et mala fortuna oppressi cogitantur. Sicut. au- 
tem, quum animi dolore affecti sumus, oculus amici animum 
nostrum extollit et auxilium nobis fert, ita iste Batti ὄλβος om- 
nibus erat oculus splendidissimus. ,JLumen'*hic interpretari non 
licet, siquidem ipsum poetam, non ejus umbram reddere vo- 
lumus. ! 

Jam ad alium locum aggrediamur ex omnium. consensu 
difficillimum P. V, 14. sqq.: 

Τὸ uiv ὅτι βασιλεὺς 

ἐσαὶ μεγαλᾶν πολίων 

ἔχει συγγενής 

ὀφϑαλμὸς αἰδοιόδατον γέρας 

τεῷ τοῦτο μιγνύμενον φρενί" xtA. i 

Necesse est ad nexum sententiarum cognoscendum bre- 
viter comprehendamus ea, quae antecedunt verbis συγγενὴς 
ὀφϑαλμός, de quibus copiosius exponendum erit. 

Magna est vis divitiarum, si quis eas conjunctas habet 
virtuti sincerae et incorruptae'* (Vs. 1— 4). 

Monendum autem ἀρετήν apud Pindarum. saepissime. eam. 
virtutem esse, quae ad certamina ineunda semper parata est; 
quae significatio vocis praeter hunc locum exstat Ὁ. III, 18; 
N. VII, 7. I. 1, 22. 1. III, 13. et alus locis. Adjectivum: x«- 
ϑαρός alio sensu hoc loco usurpatum videtur quam O. VI, 29, 
P.IX, 93. P. VL 4; nam idem fere hic significat quod O. VI, 
158., ubi χαϑαρὸν σχᾶπτον recte intelligunt interpretes ,justum 
regnum". Neque enim puto hoc loco χαϑαρὰν ἀρετᾶν esse: 
virtutem late fulgentem vel conspicuam. 

».lIu vero nunc, o Arcesila, redis splendidam victoriam. 
adeptus* (V. 5—10). 

,B8aplentes autem melius ferunt a Diis datam potestatem" 
(Vs: 11412). 

Particula καί (V. 12.) apparet opponi τὰν ee δυ- 
γαμιν omnibus alüs bonis, quae homines possidere solent. 
Sapientes ut omnia pulchrius ferunt quam homines vulgares; 
ita etiam potestatem a Diis datam. Significare autem vult Pin- | 
darus hac ϑεοοδότῳ δυνάμει regiam. potestatem, quam ab ipso 

Jove regibus datam esse Graeci praedicabant. Heynius recte 
intellexit, quid haec verba sibi velit. Intelligendi enim sunt 
ii, qui bene utuntur opibus suis et domant tristem insolentiam 
ac superbiam, quae nascitur ex satietate et fastidio (κατέχει 
φραοὶν αἰανῆ κόρον» 1. III, 2. cf. Schol. ad O. XIII, 10.). 

,Justum virum te praestitisti, o Àrcesila: eam enim, quam 
Dii tibi dederunt, potestatem sapienter administras et modice om- 
nia agis. Itaque magna te felicitas (0480c) circumdat'* ( Vs. 13.). 

Usque ad versum 14 interpretes non multum inter se dis- 
sentiunt de singularum rerum significatione. Versu 16 — 17 
codices habent ἔχει συγγενὴς ὀφϑαλμὸς αἰδοιότατο» κτλ., Ce- 
porini emendatione post ovyy. δὲ in textum receptum est. 
Quod δέ nonnulh interpretes servarunt, Hermannus, Doeckhius, 
Dissenius ejiciendum putarunt. Recte enim Hermannus dicit ma- 
xime suspectas esse in locis obscurissimis tales conjecturas, quas 
interpretes avide arripiant, quia lucem aliquam afferre videantur. 
Interpretes autem hoc δέ textui inseruerunt, ut sententiam 
hane, quae incipit ab τὸ μὲ» ὅτι βασιλεὺς et finitur in φρενί, 
dividerent ita, ut ὅτε βασιλεύς χτλ. non prior enuntiatio esset, 
sed prior pars sententiae τὸ uiv—q9srví, secunda autem pars 
ἔχει συγγενὴς δ᾽ ὀφϑαλμός et quae sequuntur. 

Neque infitandum est facilius ità bonum sensum nasci, 
quam si lectionem συγγενὴς ὀφϑαλμός retineamus. ^ Recepta 
enim conjectura Ceporini ὄλβος Arcesilae ita describitur: ,,Fe- 
lix es, o Árcesila, quia rex potens (μεγαλᾶν zoA(c») et sapiens 
es; felix es hoc maxime tempore, quia coronatus ex ludis Py- 
thiis redusti^ Sed experiamur oportet conservata codicum lec- 
tione locum explicare. 

Tafelius (diluc. p. 754) putat ἔχει. φρενί parenthetice in- 
sertum esse vel illustrationis gratia antecedentibus ὅτι--- πολίων 
ita subnexum, ut simul intelligendum sit δέ. Sed objiciendum 
videtur Tafelio reperiri quidem apud Pindarum eam orationis 
figuram, quam vocant asyndeton, sed ita semper illud usurpari, 
ut ex sensu verborum facile aliquid reperias, quod membra 
eonjungat (vide Dissenii exc. II.) Nostro vero loco fieri non 
potest, quin δέ vel alia particula conjunctiva addatur, si statuis 
verba ἔχει--- φρενί secundum membrum esse sententiae τὸ ir 
ὅτι---φρρενί. 

Tafelius (diluc. p. 758.) multa docte attulit de vocibus 
συγγενής, ovyyoroc, alis hujusmodi, ut demonstraret ὀφϑαλμὸν 


M. 0 


ὀυγγενῇ nihil aliud significare quam oculum tuum. Sed om- 
nibus, quos affert Tafelius, locis adjectivis συγγενής, σύντροφος, 
σύγγονος plus inest quam notio pronominis possessivi —Xoyys- 
rég enim id mihi est, quod originis naturaeque artissimo vin- 
culo mecum conjunctum est. Ita Nonn. Dionys. XLV, 993. il- 
lud σύγγονο» ἔγχος Παλλάδος non est simpliciter , hasta Mi- 
nervae*, sed ea, quae una cum dea e Jovis capite desiluit, eo- 
demque modo Soph. Ai. 638. οὐκ ἔτι συντρόφοις ὀργαῖς ἔμπεδος 
interpretari non licet: ,non jam mentis suae compos est^, sed: 
,non amplius inhaeret cousuetis moribus'**; est enim haec sen- 
tentia referenda ad ea, quae antecedunt: ὃς ἐκ πατρῴας 
ἤχων γενεᾶς xtA. | 

Putat autem Tafelius Pindarum hoc loco parte hominis 
insigni posita ipsum hominem significare voluisse. Idem vult 
Scholiasta, qui annotat: ,,OUrarat γὰρ ἀπὸ τοῦ ὀφϑαλμοῦ τὸ ὅλον 
σῶμα σημαίνεσθαι.“ Haec sane fiunt, sed inepte Pindarum 
locutum esse ponere nos oporteret, si Tafelium sequeremur. 
Neque exempla, quae ille affert, possunt confirmare ejus opinio- 
nem: nam in locis Sophocleis (Phil. 171. Ai. 167. 977.) illud ὄμμα 
pulcherrime est additum, et sententiarum illarum vis maxime 


in oculi natura posita est. Itaque imminueres poetam, si dice- 


res ea illum figura usum esse, quam vocant partem pro toto. 
Addit autem Tafelius: ,,Quam apte in rege haec dictio electa 
sit, non est, quod multis ostendam. ^ Optime enim oculus regiam 
potestatem dignitatemque ostendit." Recte quidem. Sed quid 
de hoc loco judicaverit vir doctus, non satis intelligo, quum 
supra dixerit hoc loco partem hominis insignem positam esse 
pro ipso, nunc ad ipsum oculum sententiam referat. 

Longius de hoc loco Hermannus in Notis ad Pindarum 
(Diss. IV.) loquitur, cujus sententiam Boeckhius secutus est. 
Hi enim συγγενὴς ὀφϑαλμός interpretantur: congenitum lu- 
men, virtutis a natura insitae splendor. Quam ver- 
borum significationem ex multis locis Sophoclis et Euripidis et 
Pindari ipsius, quorum nonnullos supra attulimus, comprobari 
posse Hermannus putat. Et recte quidem disputat, quibus de 
causis oculi appellatio transferatur ad alia. ,,Nune enim sola 
caritas indicatur — Nunc vero, quia sine oculorum lumine om- 


nia obscura et caeca futura essent, lumen hoc vocabulo signi- 


ficatur.* Sane, sed addendum est, si quis translationem sanam 
et rectam formare velit, id ei curandum esse, ut aliquo modo 

comparari possit ea res, ἃ qua aliquid transferatur ad aliam rem, 
cum ea ipsa re, ad quam illud transferatur!). Hac quidem ra- 
tione translationes eae, quas Hermannus affert, compositae mihi. 
esse videntur. Nostro vero loco quum Hermannus dicat συγ. 
099. esse virtutis a na£ura insitae splendorem, ex notione 
oculi valde exiguam partem transfert ad novam, quam excogi- 
tavit, notionem. . De oculorum natura supra monitum: ex priore 
autem vocis significatione loci ill explicari possunt, ubi cari- 
tatem, auxilium, alia ejusmodi inesse in voce annotant inter- 
pretes. Deinde, quin oculi splendorem quendam habeant, nemo 
est qui dubitet: sed haec certe posterior est significatio. Hoc 
ipsum Hermannus transtulit in eum], quem tractamus, locum, 
sed solum transtulit; quo factum est, ut ὀφϑαλμοῦ notio plane 
evanuerit Nam qua ratione inter se conjuncti sunt ,,oculus 
congenitus* et ,virtutis à natura insitae splendor?*  Putasne 
eos, qui huic odae cantandae intererant, quum haec verba ovyy. 
099. audirent, ita ea intellexisse ut Hermannus putat ea in- 
telhgenda esse?  Putasne Pindarum ipsum tam libere et im- 
moderate carmina sua composuisse, ut, quae verborum propria 
significatio esset, prorsus negligeret et novas atque inauditas 
notiones 115 subjiceret? 

Equidem puto nihil obstare, quin hoc modo nostrum lo- 
cum interpreteris. Pindarus felicitatis (0480v) Arcesilae singu- 
las partes enumerat et primum quidem honores ex regia 
auctoritate natos, deinde sapientiam, tum gloriam, 
quam rex ex splendida victoria nuper reportata sibi paraverat. 
Ipsam enim βασιλείαν Arcesilae Pindarus non memorat tam- 
quam partem ὄλβου, sed quasi fundamentum illam putat esse 
ipsius felicitatis (ὅτε βασιλεύς xvA.). Συγγενῆ ὀφϑαλμόν ita in- 
telligo, ut ὀφϑαλμός proprio sensu usurpatum sit; συγγενής 
referendum videtur ad regem Arcesilam. Nam ovyy. 0g9. 
Arcesilae est oculus is, cujus natura definita est eo, quod Ar- 
cesilas rex est; ut alio modo dicam, ovyy. 099. oculus est ta- 
lis, qualem reges habere solent (nos: dein Koenigsauge). ai- 


!) Cic. de Or. IIT, 40, fin.: Quo in genere primum fugienda est dis- 
similitudo. 41, fin.:: Etenim verecunda debet esse translatio, ut deducta 
in alienum locum, non irruisse atque ut precario, non vi venisse videa- 
tur — Sumpta re simili verba ejus rei propria deinceps in rem aliam 
transferuntur. Or. 27, 92.: Tralata ea dico, ut saepe jam, quae per simi- 
litudinem ab alia re aut suavitatis aut inopiae causa transferuntur. 

δοιότατο» γέρας est honor amplissimus ac dignitas Arcesilae; 
τοῦτο autem Pindarus apposuit, ut indicaret apud omnes in 
honore esse Árcesilam (haec dignitas, quam nemo ignorat) !). 
His vero addidit poeta τεᾷ φρενὶ μιγνύμενον, ut sapientem re- 
gem Arcesilam praedicaret. " | 

Itaque totius loci sensus hic mihi esse videtur: ,Felicis- 
simus es, o Árcesila; primum enim, quoniam potentissimus rex 
es, regius tuus oculus tenet spectatissimum hoc et honestissi- 
mum munus cum sapientia tua conjunctum, deinde hoc ipso 
tempore beatissimus es, quia ex Pythiis gloriam eximiam re- 
portasti.* 

Sunt certe qui putent Pindarum dicere non potuisse ,,0g- 
ϑαλμὸς ἔχει γέρας“ eo sensu, ut vocem 09$. propria significa- 
tione intelligeret. Sed retenta codicum lectione dubito an ea, 
quam proposuimus, ratio sola sit, qua locum intelligere possis. 


A ggrediamur ad O. VI, 22.: 

Ὦ Φίντις, ἀλλὰ ζεῦξον ἤδη μοι σϑένος ἡμιόνων κτλ. 

Quo de loco ut recte jüdicare possimus, nonnullos locos 
afferemus, ubi Pindarus ipsam poesin carminumque studium 
cum motu currus composuit. 

Legitur 1. VIL, 61. 62.: ἔσσυται ve Μοιδαῖον ἅρμα INuxo- 
κλέος μνᾶμα πυγμάχου κελαδῆσαι, properat Musarum currus 
ad monumentum canendum Nicocls pugilis*. I. II, 1.2.: φῶ- 
τες οἱ χρυσαμπύκων ἐς δίφρον Μοισᾶν ἔβαινον xAvtü φόρ- 
μιγγε συναντόμενοι, quibus verbis significantur poetae.  Disse- 
nius annotat memoratum esse Musarum currum, quod Xeno- 
crates Acragantinus, cui oda dicata est, curru vicisset. Certe 
Pindarus verbis suis hunc sensum non dedit: imino haec dictio 
ad analogiam locorum, quos affero, explicanda esse videtur. 
O. IX, 80. quoque curru vehitur poeta: εἴην δὐρησιεπὴς Gra- 
γεῖσϑαι πρόσφορος ἔν Μοισᾶν δίφρῳ. P. X, 65. Thorax ille, 
qui rogat Pindarum, ut carmen scribat, ipse Musarum currum 
parat atque expedit, quem descendat Pindarus (cf. Tafel. diluc. 
p. 949. et Boeckhium, qui adjectivum τετράορον referri putat 
ad carmen ipsum, quod quatuor et strophas et antistrophas 
et epodos contineat). Fr. 89. Pindarus ipsum carmen ἐρατᾶν 


! Hermannus γέρας referri putat ad ὄλβον. Minus recte. Neque 


enim fieri potuit, ut Pindarus, quum felicitatem regis describere vellet, ea 
uteretur dicendi ratione, ut verba solum mutaret, rem ipsam retineret. 


| 
| 
| 

ὄχημα ἀοιδῶν vocat, quo ex loco videre licet tales locutiones 
Pindaricas, quae natae sint ex comparatione duarum rerum, 
quasi obdurescere apud ipsum poetam et formulas, quas vocant, 
dicendi feri. 

. Paullo aliter verba ea intelligi debent, quae O. VI, 22. 
exstant. Quo loco Dissenius putat Pindarum non sine consi- 
lio Agesiae currum afferre, non, ut aliis locis, currum Musarum. 
Tum enim solum poetam dictione οισαῖον ἅρμα ἔσσυται et 
similibus uti, quum clararum gentium vel heroum virtutes prae- 
dicet. Prorsus dissentio. Neque enim puto Pindarum carmina 
sua ita composuisse, ut odas eas, quae in familiis nobilioribus et 
heroibus laudandis versarentur, verbis sententiisque excelsioribus 
exornaret, quam eas, quibus familiarum laus contineretur, quae 
claritate inferiores essent. Tum ipse Agesias ex Jamidarum gente 
erat, qui originem ad Jamum illum retulerunt, Apollinis ipsius 
filium, Pindarus, opinor, ut duas res conjungeret, hoc dicendi 
genere usus est. Primum enim Agesiae muli laudantur, qui Olym- 
piae tam claram victoriam reportaverant, ut digni essent, qui 
Pindari currum veherent. Est autem hic currus Musarum, quo 
poeta uti solet. Tum Pindarus ut aliis locis suam ipsius poe- 
sin extollit. Pervolare enim dicuntur muli latum poesis reg- 
num, cujus portas 118 apertum iri poeta praedicat v. 27.: χρη 
τοίνυν πύλας ὕμνων ἀναπιτνάμεν αὐταῖς. Locus autem ille, 
in quo Jamidarum incunabula erant, dicitur situs esse ad χέ- 
λευϑον καϑαράν, in qua Pindarus curru vehitur. Errat autem 
Scholiasta, qui putat verbis χρὴ τοίνυν πύλας κτλ. dicere vo- 
luisse poetam: ,oportet mulos carmine celebrare." Neque Ta- 
felius recte de hoc loco judicavit; putat enim πύλας ὕμνων 
esse exordia carminum et Pindarum intelligi voluisse: 
»sunt digni isti muli, qui in exordio carminis praedicentur.* 
Quod si quis probaverit, duo unius carminis exordia ei su- 
menda erint. 


llactenus ae 0. VI, 22. sqq. Ornatüssimo autem genere 
dicendi Pindarus iis locis utitur, ubi de ingenio poetico loqui- 
tur et carminum faciendorum ratione et cantu et aliis, quae 
huc pertinent. Quibus ex locis nonnullos eligam, de quibus 
disputem: ejusmodi enim sunt, ut Pindari et virtutes et vitia 
satis declarare possint. Antea, quae de his rebus, maxime de 
Musis, apud alios poetas Graecos reperiantur, paucis absolvam. 

Ut de Homero primum agamus, hic fingit poetam epi- 
cum ita conjunctum esse cum Musis, ut auxilium ab iis petat, 
quum solus res gestas ad veritatem narrare non possit. Ita- 
que poeta initio carminis (cf Hom. A, 1. α, 1.) aut. quum dif- 
ficlem materiam tractare conatur (B, 484. sqq. Musam aut 
Musas, quae Olympum incolunt, Jovis filias, invocat, ut sibi 
adsint inscio imperitoque et sapientiam cum poeta communi- 
cent. Hesiodus in Theogonia de origine poetarum multa 
affert. Sunt enim poetae ex genere Apollinis et Musarum, 
quas Homerum secutus Jovis filias, in Olympo habitantes vo- 
cat Hesiodus (Th. 94. sqq). Musae autem poetis, quos ϑερά- 
zxorctac habent (Th. 100. dederunt σχῆπτρον δάφνης ἐριϑηλέος 
OLor et vocem divinam inspiraverunt, ut praeteritas res et 
futuras scirent (Th. 30.) Suavis autem vox fluit ab ore ejus, 
quem Musae ἡδυέπειαι amant (Th. 97.. Ut ex poetis lyricis 
nonnulla afferam, Alcman initio hymni cujusdam (fr. I. [1.] Bgk.) 
ad morem poetarum epicorum Musam canoram invocat, ut no- 
vum carmen canere incipiat. Eadem invenies apud Ste- 
sichorum fr. 36. fr. 42. [55] Bgk.  Archilochus poesin 
Musarum dulce donum vocat fr. I. [52.]; Solon praedicat eum, 
quem Ὀλυμπιάδες Μοῦσαι δῶρα i. e. poesin docuerint, fr. 12. 
[4], 51. Huc refer Anacreontem (fr. 94. [09.]} et Theogni- 
dem (V. 250), cui suae ipsius elegiae sunt ἀγλαὰ δῶρα Mov- 
σάω» ἰοστεφάνων. 

Apud Aeschylum ubi Musae commemorantur (Eum. 298. 
Suppl 695.), carmen et cantus intelhguntur: eadem significa- 
tone vox apud ceteros poetas tragicos nonnunquam legitur. 

Pindarus autem in carminibus suis saepissime loquitur 
de Musis et earum beneficiis erga poetas, quos Homerum alios- 
que secutus in clientela Musarum esse praedicat. Ipsam poe- 
sis Musam, quae ἀἄδύπγοος, μελίφϑογγος, ἀγλαόϑρονος, loBoovov- 
χος vocatur, Pindarus rogat ut canat (P. L 58.; O. X, 7. et 
N. IX, 1. poeta invitat Musas, ut una choream instituant 
(συγκωμάζει»), et saepissime illae a Pindaro ita describuntur, 
ut ipsae carminibus homines praedicare dicantur (N. VIL τί. 
I II, 6). Quo pertinent ea, quae leguntur L VI, 283.: φλέ- 
γεται Ποίσαις, quod ex omnium consensu est ,illustratur a Mu- 
sis; P. V, 42.: Χαριτές σε φλέγοντι, ubi eodem dicendi modo 
Pindarus utitur; N. X, 26.: Μοίσαισι τ᾽ ἔδωκ ἀρόσαι, quae 
verba bene Heynius interpretatus est: ,,üt jam esset ipsis (Mu- 

Sis) quo ararent agrum suum.* Tum Musa poetam incitat ad 
canendum et auxilium ei fert (Ὁ. III, 4. P. IV, 3. I. IIT, 61. 
N. VI, 29.), quare προφήτης Πιερίδον» poeta dicitur (fr. 60, δ... 
Quo modo quum Pindarus utatur Musarum appellatione, 
Homerum secutus est. Musarum curru Pindarum uti et ab il- 
lis aquam ex sacro fonte haustam accipere supra vidimus. 
O. VII, 7., ubi hoc Musarum donum Pindarus commemorat, 
'earmen suum poeta γλυκὺ» καρπὸν φρενός dicit. Vides poe- 
tae ingenium eximie comparari arbori vigenti ac florenti, quae 
dulces fructus ferat. Qui χαρπὸς φρενῶν alio sensu reperitur 
P. ΤΙ, 74, sed comparatio ad fiem non perducta est. Nam 
quae adjiciuntur ἔλαχε et ἀμώμητον turbant imaginem quam 
vocant: dicendum autem χαρπόν et φρενῶν quasi coaluisse in 
unam notionem, neque id curasse Pindarum, ut, quae adderen- 
tur his verbis, quadrarent ad arboris fructus cum hominum 
virtutibus comparatos. Cujus rei exempla multa reperies apud 
Pindarum: ex aliis poetis Aeschylum summa in his rebus au- 
dacia esse satis notum est. Ad P. II, 74. conferre licet N. 
X, 12., ubi x. φρ. significat prudentiam. 
Dignus autem memoratu ille locus est, qui exstat 

EC 1..99.: | 

Θάλλοντος ἀνδρῶν ὡς ὅτε συμποσίου 

δεύτερο» κρητῆρα Μοισαίων μελέων 

κίρναμεν κτλ. M 
quem Boeckhius cum carminis Olymp. VII prooemio composuit. 
Sed melius conferri potest O. VI, 91., ubi Aeneam illum, cui 
Pindarus carmen miserat, quo Agesiam Stymphali exciperet, 
vocari vides crateram cantuum clare sonantium. Quo loco 
confirmatur id, quod modo diximus fluctuare Pindarum in com- 
parationibus. Nam I. V, 2. 3. haec est ratio translationis, 
qua utitur poeta, ut componantur ii, qui in cratera vinum mis- 
ceant cum aqua, ut dulcis potus fiat, cum iis, qui modos mu- 
sicos ita conjungant atque commisceant, ut nascatur canticum, 
quod animos delectet !). Contra O. VI, 91. Aeneas ipse voca- 
" tur cratera dulcisonorum carminum. Recte Dissenius locum in- 
tellexit ita eum interpretatus: ,,ut vinum in cratera tempera- 
tur, sic Aeneas carmina modis musicis admiscendis temperare 
ΠῚ 1) Est enim hoc loco μέλος modus, non carmen totum nec cantus, 


quem plurimi interpretes intelligi volunt. Compositis enim variis melo- 
diis, quas vocant, cantus fit. 


NR τς 


debet, ut suavis potus sit^, quod certe Pindarus significare vo- 
luit. Sed hic locus inter eos numerandus est, ubi audacius 
Pindarus locutus et poetarum, quam dicunt, licentia immodice 
usus esse videatur. Neque enim dubitandum, quin finis qui- 
dàm terminusque etiam poetis constitutus sit, extra quem 
egredi non liceat, neque audiendi sunt ii, qui omnia ea, prop- 
ter quae poeta vituperandus est, non modo excusare, sed 
etiam laudibus extollere student, quippe quibus poetae splen- 
dor atque magnificentia contineantur 1). 

Ceterum ex O. VI, 91. Boeckhius et Dissenius NS 
düm esse putant odam in convivio cantatam esse. Diximus 
jàm antea omni modo contendere viros doctos, ut ex earmini- 
bus ipsis discant ea, quae sunt necessaria, ut de Pindaro ipso, 
de viris, quibus dicatae sunt odae, eorumque gentibus certio- 
ues fiamus et, quo loco et tempore carmina acta sint, cognos- 
camus. Qua in re magna eaque difficillima Boeckhius ingenio 
ad excogitandum acutissimo quantum in lucem protulerit sciunt, 
qui Explieationes viri doctissimi inspexerint. Periculosam au- 
tem atque incertam viam ingrediuntur, qui hasce res investi- 
gare sibi proposuerint. Fit enim, ut scriptorum verba ita in- 
terpretentur viri docti, ut, quam sententiam ne ipse quidem 
poeta verbis subjecerit, illi subjicere videantur. 

Ut ad ipsum locum revertar, equidem ex his paucis ver- 
bis γλυκὺς χρητὴρ ἀγαφϑέγκτων ἀοιδᾶν (0. VI, 91.) non puto 
conclidi posse carmen ipsum inter pocula actum esse. 

Componere licet cum locis allatis N.11I, 76.: hic Pindarus 
carmen πόμα ἀοίδιμο» vocat, quod lacte et düulei melle mixtis 
natum sit. Qui locus quomodo cum alus ejusmodi cohaereat, 
Dissenius multis verbis exposuit. Qua in re nitatur haec car- 
minis pangendi ét potus miscendi comparatio, facile apparet: 
velut flumen quoddam poeta ex animo effundit ea, quae cogi- 
tat atque sentit, quae ubi in unum confluxerunt carmen per- 
fectüm esse dicitur. Vides Pindàrum carmen comparare ma- 
teriae humidae et fluidae. Quod si sumpseris, multos 
alios locos facile interpretaberis. Dicit 1, III, 80. Pindarus de 
se ipso: σὺν Ὀρσέᾳ δέ νιν κωμάζομαι τερπνὰν ἐπιοστάζων ya- 
Qu, ubi intelligis poetam, ut alio modo exprimeret hoc: ,,Me- 


1) cf. Jacobs Nachtraege zu Sulzer's Theorie I, 72. Schneider: Pin- 
dar's Leben etc. p. 116. 184. 

lissum hymno honoro'", eadem, quam antea vidimus, compara- 
tione adhibita non sine audacia dixisse: ,,celebro eum jucun- 
dam destillans laudem.* Ut alia addam, I. V, 9. Aegina di- 
citur conspergi mellisonis carminibus, quocum loco conferre li- 
cet L V, 21.: νᾶσον ῥαινέμεν εὐλογίαις et P. VII, 60.: ῥαίνῳ 
ὕμνῳ et P. IV, 187., ubi notionem loquendi hoc ipso dicendi 
modo usus copiose et abundanter Pindarus significavit. Peti- 
tae autem sunt ejusmodi translationes ex eo, quod agri plu- 
viis conspersi ita recreantur et reficiuntur, ut fruges crescant 
et laete vireant. Ita, qui Pindari epinicüis honorantur, quasi 
recreati in novam quandam eandemque beatissimam vitam in- 
grediuntur. 

Nec sunt negligendi ii loci, ubi poeta ab arcu Musarum 
iela emittere dicitur, quo in opere ipsa Musa poetam adjuvat, 
ne παρὰ σχοπόν tela conjiciantur (ἐμοὶ uiv ὧν Moto« καρτε- 
ρώτατον βέλος ἀλκᾷ τρέφει O.I, 112.cf. O. IX, 8). Aliis locis 
is, qui laudibus effert victorem, comparatur [|viro jaculatori, 
. et ita quidem, ut, qui σχοπόν feriat, optime praedicare dicatur 

. (0.1, 3. O. IX, 3. cf. Boeckhium ad O.I, 3). Eximie autem Pin- 
darus I. I, 64. Herodotum, quilsthmiis victor discesserat, Pie- 
ridum splendidis alis sublatum dicit; quo de loco recte Hey- 
nius judicavit. 

Addendum nonnulhs carminum locis Musam significare 
et carmen ipsum et artem poeticam: quo licet referre P. V, 
60. P. V, 107. et N. III, 28. Nam qui P. V, 107. ἐν Moíoatot 
intelligunt ,inter Musas*, audaciore interpretandi ratione utun- 
tur. Significat enim illud: ἐν τῇ μουσικῇ, et ipse locus com- 
ponendus est cum I. I, 64. 

Restat ut de N. VII, 14. paucis absolvamus: 

ἔργοις δὲ καλοῖς ἔσοπτρον ἴσαμεν i» σὺν τρόπῳ, 
εἰ Μναμοσύνας ἕκατι λιπαράμσπυκος 
εὕρηται ἄποινα μόχϑων κλυταῖς ἐπέων ἀοιδαῖς. 

Quo loco Boeckhius et Dissenius Zcozrgor putant esse 
illas ῥοὰς Μοισᾶν, quae versu 19 leguntur. Dicit autem Pinda- 
rus: ,sl quis in certando felix fuerit, Musarum flumini dulcem 
praebet materiam.^ Quae verba ita intelligenda sunt, ut ῥοαί 
flumen illud significent, quod poeta ex intimo pectore emit- 
tit. Quod flumen bene Musarum vocari potest, quoniam ipse 
poeta in Musarum potestate est. Quas ῥοάς cogitatione tibi 
fingas necesse est quasi flumen fluctuans ac turbulentum, non 

tranquille decurrens: poetae enim divino quodam spiritu inflati 
celeres sunt animi motus. Itaque fieri non potest, ut hoc ip- 
sum flumen speculum Pindarum appellasse existimemus.  Spe- 
culo enim id solum comparare licet, quod planitiei speciem ha- 
bet. Itaque judicandum est Pindarum versu 12 carmen suum 
flumini incitato comparasse, versu 14 speculum appellasse can- 
tum, in quo egregia virorum facinora clare conspici possint. 

Vides admodum varium esse Pindarum 1n ipsa poesi, 
Musarum dono, describenda. Qua in re ornatissimae Pindari 
locutiones versantur, quarum multae ad unam eandemque trans- 
lationem redigi possunt, nonnullae ex se ipsis explicari debent, 
cujusmodi sunt quae leguntur I. IIT, 61.: κεῖνον ἄψαι πυρσὸν 
ὕμνων, ubi Pindarus carmen suum faci comparat in honorem 
Melissi-(ita Dativus accipiendus videtur) incensae. Quibus ex 
translationibus optime ipsum poetam tibi informare potes: ap- 
paret hic maxime fieri illud, quod jam antea diximus, nunc 
modum tenere Pindarum, nunc extra fines egredi. Modo enim 
mollissimae translationes sunt et ad sententias illustrandas 
maxime idoneae, modo verborum conglutinatio audacior, et lu- 
xuria quaedam in transferendis verbis, quae a rerum natura 
longe discedat. 


Aggrediamur ad alium locum carminis Olymp. sexti. 

Legitur v. 35.: 
ἔνϑα (Εὐάδνα) τραφεῖσ᾽ ox AnzoAAOvL yAvxsiag πρῶτον avo 

; "Agooóícae, 

j»Ibi educata Euadna ab Apollini compressa primum de- 
gustavit Venerem." 

Pindarus enim nonnulla verba, quae significationem tan- 
gendi, appropinquandi, miscendi praebent, libere cum sub- 
stantivis et abstractis et coneretis ita conjungere solet, ut notio 
accipiendi vel adipiscendi nascatur. Ut exempla afferam, re- 

peritur O.I, 78.: χράτει (dui) πέλασον, ,fac ut victoria potiar." 
— Eodem modo legitur O. I, 22.: χράτει προσέμιξε δεσπόταν. 
N.L, 17.: μιχϑεὶς φύλλοις χρυσίοις ἐλαιᾶν Ὀλυμπιάδων, ,,0rna- 
tus [011|8. etc. Ν, Π, 22.: ἔμιχϑεν ὀχτὼ στεφάνοις, ,adepti 
sunt octo coronas". LIIT, 8.: μεμίχϑαι εὐλογίαις ἀστῶν, ,.8. di- 
pisci praeconia civium.* ΝΟ ΙΧ, 81.: ἐπιμίξαι λαὸν ἀγλαΐαισιν, 
j,ad laetitiam populi animos excites.* ΝΟ, 42.: ποικίλων ἔψαυ-. 
σας ὕμνων ,varios adeptus et cantus." P.X, (8.: ἀγλαίαις 

απτόμεϑα. P. VIII, 25.: ϑίγοισα Χαρίτων (cf. Boeckh. Explic. 
p. 111. — Dissen. p. 65.) Quae quidem exempla non plane 
ejusdem generis sunt, sed interest quiddam inter singula. Qua 
de re priusquam disseramus, quae ex hoc genere Homerus 
praebeat, si placet, videamus. 

. Reperitur autem apud Homerum πελάζειν τινὰ κακῇς 
ὀδύνῃσιν Hom. E, 166. — συνεῖναι ὀϊζυῖ πολλῇ y, 210. — 
GvrtAaUrttr ἔριδι (τινα) Y, 184. 0,894!) — μισγέμεν αι 
κακότητι καὶ ἄλγεσι (τινα) v, 208. 


— ἢ Addamus nonnulla de ejusmodi locutionibus Homericis. Hom. 
4, 8.: τίς v ἄρ σφωε ϑεῶν ἔριδι ξυνέηκε μάχεσϑαι; Heynius ita in- 
terpretatur: ,Quis deorum effecit, ut venirent illi in certamen et pugna- 
rent?* Sed hoc loco ξυνέηκε conjungere cum ἔριδι, nisi fallor, non licet. 
Immo verba ἔριδι μάχεσθαι separari non possunt: addita enim voce ἔριδι 
verbum μάχεσθαι proprio sensu privatur. Ἔριδι μάχεσθαί τινι est: cum 
aliquo altercari. Plura de hoc loco Crusius attulit in annotationibus ad 
lliadem. Eodem modo verba ea, quae exstant Hom. H, 210., explicanda: 
quod vero legitur Y, 66.: ἔριδι £vvióvvcov ejusdem generis est ac cvr- 
ἐλαύνειν ἔριδι, quod supra attulimus. Homerus igitur duplici in his lo- 
cutionibus dicendi ratione utitur. Quam in aliis quoque hujusmodi lo- 
quendi formulis probemus necesse est. Quod ut exemplo demonstrem, 
disseram de verbo μέγνυσϑαι, quod haud raro reperitur apud Homerum. 
Et primum quidem cum dativo substantivi conjunctum significat: se im- 
miscere alicui rei aut hominibus. Quo sensu verbum usurpatum est 4, 
954.: μιγεὶς προμάχοισι. Εἰ. 148.: Τρώεσσι μιγῆναι. I, 208.: μιχϑῆναι ἐν 
ἀγρομένοισιν. Alia exempla reperies ὃ, 178. :, 91. s, 386. 9,196. Ii 
autem loci, ubi verbo μίγνυσθαι coitus significatur, ad haec exempla re- 
ferri possunt: 

$, 143.: Ποταμὸς αὐτῇ ἐμέμικτο. — Ο, 480.: Τὴν à αὖτε προς- 
ἔειπεν ἀνήρ, ὅς ἐμέσγετο λάϑρη, ubi ad ἐμίσγετο ex voce τήν intelligen- 
dum est αὐτῇ. cf. ἡ, 61. 

α, 13.: Θύωσα Ποσειδάωνι μιγεῖσα. 

B, 232.: ἠὲ γυναῖκα νέην, ἵνα μίσγεαι ἐν φιλότητι (simul au- 
ditur αὐτῇ). — α, 432. 33.: ἶσα δέ μιν κεδνῇ ἀλόχῳ τίεν ἐν μεγάροισιν, 
Εὐνῇ δ᾽ οὔποτ᾽ ἔμικτο (intell. αὐτῇ). 

Z, 165.: ὅς μ᾽ ἔϑελεν φιλότητι μιγήμεναι (μ᾽ est μοι). 

E, 160. 61.: τῷ (Βελλεροφόντῃ) γυνὴ Προίτου ἐπεμήνατο μιγήμε- 
ναι πρυπταδίῃ φιλότητι. 

$,211.:: "Hog 0. σφ᾽ ἐνόησε μιγαξομένους φιλότητι (intell. ἀλ- 
λήλοιν). 

I, 444. 45.: ὅτε σε — ἔπλεον ἄρπαξας —, νήσῳ δ᾽ ἐν Κρανάῃ ἐμέ- 
ynv φιλότητι καὶ εὐνῇ (ex cs intell. σοι). cf. O, 420. 

ap, 219.: (Ελένη) ἀνδρὶ παρ᾽ ἀλλοδαπῷ ἐμίγη φιλότητι καὶ εὐνῇ. 

4, 267. 68.: Δλκμήνη) ἣ Ἡρακλῆα γείνατο ἐν ἀγκοίνῃσι Διὸς 
μιγεῖσα. 


RATS quu 


Quod dicendi genus vides consentire cum iis, quae repe- 
rimus O.I, 22. 0.1, 78. Ν. 9, 81. Conjungitur enim verbum 
generis ejus, quod supra attulimus, cum substantivo abstracto: 
proprium autem est poetarum et maxime Graecorum, ut res 
eas, quae a sensibus sevocatae sunt, quasi externae sint et 
oculis conspici possint animo percipiant, artificum rationem se- 
cuti, qui, quam cogitatione complexi sint rerum speciem (quam 
ἰδέαν Graeci appellabant) lapidi quasi imprimant. Qua in re 
imprimis poetas epicos versari nemo est qui ignoret: Pindarus 
vero, quem in sententiis conformandis et in verbis transferen- 
dis constat audacissimum esse, etiam in hac re nova affert et 
inaudita eumque, quem Homerus retinet, modum excedere au- 
det. Quo ex genere nobis multa displicent: veteres quae de 
Pindari ingenio et carminibus disputaverunt (pauca autem sunt 
eaque summatim exposita), ea in laude poetae omnia versan- 
tur!) Veteres fortasse in N. I, 17. et N. 11, 22. magnificentiam 
quandam inesse putarent, nos aliter judicamus. Hoc enim loco 


Quaeramus, quomodo haec exempla inter se cohaereant. Qua in 
re ab exemplis simplicioribus proficiscendum: est enim μιγῆναϊ τινι 88 
alicui miscere. Tum dativi apponuntur φιλότητι, εὐνῇ, εὐνῇ καὶ φιλότητι, 
qui dativi modi vocari solent (,,jungi venereo complexu^). Equidem ex 
locis duobus, quos ultimos attuli, puto apparere, hos dativos proprie non 
dativos modi esse, sed has duas fuisse Homero locutiones: μιγῆναί τινι 
et μιγῆναι φιλότητι, εὐνῇ κτλ., quas ille modo singulas, modo inter 
se conjunctas usurpaverit. Neque enim Ψ, 219. φιλότητι καὶ εὐνῇ sunt 
dativi modi, sed apte conjuncti cum ἐμίγη, eodemque modo illud ἐμίγη 
ἀνδρί κτλ. dictum est ac μισγέμεναι κακότητι καὶ ἄλγεσι, πελάξειν ὀδύνῃσι, 
quae supra ex Homero attulimus. Deinde 4, 267. 68. verba ἐν ἀγκοίνῃσι 
4ióg explanant vocem μιγεῖσα: neque enim licet putare ex voce zfiog in- 
telligendum esse Dativum zfié et simillimum esse locum iis, quos priores 
attulimus. Immo ἐν «yx. Ζίιός pendet ex μιγεῖσα, et comparandum est ad 
hunc locum μιχϑῆναι ἐν ἀγρομένοισι,. I' 299. Quod bene consentit cum 
ratione epicorum poetarum, quippe qui sensibus res subjicere studeant. 


ἢ Apud Athenaeum (XIII. p. 564. Pindarus μεγαλοφωφότατος, 
apud Statium (silv. IV. 7.) regnator lyricae cohortis vocatur. Eximia est 
laus Quintiliani (inst. or. X. 1): ,, Novem lyricorum longe Pindarus prin- 
ceps spiritus magnificentia, sententiis, figuris, beatissima rerum verborum- 
que copia velut quodam eloquentiae flumine, propter quae Horatius eum 
merito credidit nemini imitabilem.^ Dionysius (de vet. script. censura 
II, 5.) haec dicit: ,Ζηλωτὸς δὲ καὶ Πίνδαρος ὀνομάτων καὶ νοημάτων si- 
vex καὶ μεγαλοπρεπείας καὶ τόνου καὶ περιουσίας καὶ κατασκευῆς καὶ δυ- 
νάμεως καὶ πικρίας μετὰ ἡδονῆς καὶ πυκνότητος καὶ σεμνότητος“ κτλ. cf. 
Horatium (carm. IV, 2.) admodum poaetam praedicantem. 

Ἢ iterum nótandum est, quod supra diximus, Pindarum locutioni- 
bus permultis ita usum esse, ut in sententiarum nexum male 
insertae esse videantur. Bene enim dicitur: χράτει προσέμειξε 

δεσπόταν et μεμίχϑαι εὐλογίαις ἀστῶν, sed quae legimus N. 

I, 17.: μιχϑεὶς φύλλοις yo. κτλ. et N. IT, 22.: ἔμιχϑεν ὀκτὼ 

στεφάνοις, certe molesta sunt et frigida. Causa autem haec 

est, cur illa nobis placeant, haec, quae modo attulimus, minus 

- nobis probentur. Nam verbum μιγνύναι proprio sensu usur- 
patur de iis rebus, quas oculis cernimus. Pindarus vero dicit 
misceri homines cum iis rebus, quae sub sensus non cadant. 
Itaque ea res, quacum dicimur misceri, tamquam materia co- 
gitanda est. Sed si quis dicitur μιχϑεὶς φύλλοις vel στεφάνοις, 
tollitar haec jücunda translatio, quoniam φύλλα translato sensu 
nullo modo intelligi possunt. Abhorrent autem illae locutiones 
ἃ. rerum natura et asperrimae sunt et obscurrissimae (cf. Ja- 
cobs Nachtraege zu Sulzer p. 75.) 


£4 


Proximus, quem tractandum proposuimus, locus exstat O. 
δῇ XI 50. 51. : 
| TO καὶ κατεφάμιξεν καλεῖσϑαί μὲν χρόνῳ σύμπαντι ματήρ 
ἐπ. y. τοῦτ᾽ Orvvu ἀϑάνατον. κτλ. 

Quae verba ita interpretanda puto: , Mater divulgavit de 
ea eausa (τό) (i e. quod puer prima infantia violarum aureo 
fulgore perfusus inter virgulta stratus jacuerit) in aeternum 

ve ill. Nomen hoc dari (Iami), quod immortale factum est." 

᾿ϑάνατον» enim judico non matrem dicere, sed Pindarum 
ipsum addere; Iami enim gentem immortalem fore Delphis Ae- 
pyto nuntiatum est. Itaque rem hoc modo fingas. Mater dolens 
animo ubi puerum pepererat, ibi eum reliquit: dei filium in- 
opem dracones custodiünt. Sed Euadna desiderio pueri incensa 
consilium capit, ut illum servet.  Reperit tenerum filium in 
aspero quidem arundineto, sed florum pulcherrimorum coloribus 
collustratum. Vehementer movetur animus matris et, quae vi- 
derat Euadna, ea memoriae inhaerent: itaque puerum, qui ἴω» 
ἀκτῖσι βεβρεγμένος fuerat, Iamum vocat et, qua ratione nomen 
factum sit, ubique praedicat. Quae loci interpretatio simplex 
est et ex ipsa re petita. 

Plane diversam interpretandi viam ingreditur Dissenius 
(comm. p. 67. Qui quum interpretetur κατεφάμιξεν ,pronun- 
tiavit faustum verbum" ita, nisi fallor, locum intelligi vult: 

inter pronuntiavit faustum verbum puerum de ea causa hoe 
nomen habiturum immortale". Ipsius autem Dissenii verba (,,sic 
igitur faustissimo nomine ornata gens juvenilem vitam habet^) de- 
clarant verbis illis, quibus χατεφάμιξεν explicat Dissenius, haec 
significari: ,,mater pronuntiavit verbum (h.e. palam verba fecit), 
nomini lami secundum omen inesse praedicans; dixit enim illa 
de ea causa (quod inter violas stratus puer fuisset) immortale 
nomen fore lami* !;. 

Quo sensu si putamus Dissenium verba ,,pronuntiavit 
faustum verbum*' voluisse intelligi, hunc ille nexum senten- 
tiarum esse judicat: Euadna, postquam puero nomen lami da- 
tum est, comperit ex Aepyto cecinisse Pythiam pueri, quem 
Euadna peperisset, gentem immortalem fore (Vs. 51. Fidem 
habet mater vaticinio: ex ipsa pueri vita repetit ea, quae ad 
oraculi verba confirmanda idonea sint. ,,Non solum Pythiae 
verba", E.inquit, ,filio meo immortalitatem promiserunt: ipsum 
fli nomen stirpem Iamidarum nunquam interituram indicat. 
Nomen enim lIami cohaeret cum voce ἴον, ἴω» autem ἀχτῖοι 
βεβρεγμένος filius parvulus à matre relictus sub divo jacuit. 
Sicut tov per totum annum floret, ita Iami mei progenies in 
aeternum gloria ac laude florebit." 

Ita fere Dissenius locum videtur interpretatus esse. Sed 
primo dubitandum, num liceat verbum καταφημίζειν» eo sensu 
accipere, quem proponit Dissenius. Neque enim ex eo, quod 
ἐπιφημίζεσϑαι , boni aut mali ominis verba alicui dicere '* et 
φημίζεσθϑαι ,nomen dare^ significat, colligere licet χαταφημίζειν 
esse ,faustum verbum pronuntiare". χαταφημίζειν autem pro- 
prio sensu est famam spargere, tum significationem prae- 
bet dedicandi, consecrandi. Nec dubium est, quin hoc loco 
verbum sit divulgare, palam enuntiare. Deinde quo- 
modo Dissenius matrem omen ex nomine quaesivisse interpre- 
tetur, omnino probari non potest. Dissenius ex Theophrasto 
(hist. plant. VI, p. 217. Schneider.?) annotat violam purpuream, 


1) Quae Dissenius disputat de hoc loco quum obscuriora sint, quae- 
nam fuerit ejus sententia non certe scio. Itaque alio modo fortasse Dis- 
senius locum intellexit ac um - 

2) ,»γἼττὧῶν δ᾽ ἀνθῶν τὸ μὲν πρῶτον ἐκφαίνεται τὸ λευκόϊον. ὅπου μὲν 
ὁ ἀὴρ μαλακώτερος εὐϑυὺς τοῦ χειμῶνος, ὅπου δὲ σκληρότερος ὕστερον, ἐνια- 
χοῦ δὲ τοῦ ἦρος -- τὸ δὲ δὴ μέλαν ἴον δι’ ἐνιαυτοῦ οὐ νι... 
τύγχανον ἰδιαμένει.]) SE 

quam poeta voce παμπορφύροις significat, per totum annum 


.florere. Recte quidem, sed quod addit Theophrastus: ϑερα- 


πείας τύγχανον, neglexit Dissenius. Theophrasti igitur tem- 
pore, si diligens cultus accedebat, hoc μέλαν ἴον fores per to- 


.tum annum emittebat: dijudicari non potest, num Pindari tem- 


pore in ipso agro quaque anni aetate ab hominum cura remo- 
tum illud floruerit; nec magni momenti id est ad ea, quae 
aguntur Nam ne tum quidem, si ponimus violam illam ad- 
modum gratam fuisse Graecis et propter colorum splendorem 
et quod flores nunquam deficerent, recte judicasse puto Disse- 
nium matrem dicere voluisse: , violis semper florentibus con- 
tinetur nomen fili mei^ Quam sententiam si Pindarus Euad- 
nae verbis subjicere voluit, pluribus eum verbis rem illustrare 
oportuit; sed uno verbo ἴον significasse poetam nominis immor- 
talitatem non facile adducor ut credam. Et alia accedunt, 
quibus Dissenii sententia refutetur. Sive enim in ipsa lami- 
darum familia de nominis origine quaedam tradita erant, sive 
Pindarus in Agesiae honorem finxit ea, quae de pueri lami 
fortuna eximie narrat, hac una re Pindarus permotus est ad 
violas commemorandas, ut simpliciter ac jucunde Iamidarum 
nomen illustraretur. Quae loci amoenitas, si Dissenium sequi- 
mur, prorsus tollitur; non dubitandum est, quin, qui hosce ver- 
sus audiebant, eadem intellexerint, quae supra a nobis expo- 
sita sunt, de violis per totum annum florentibus nullo modo 
cogitaverint. 

᾿ϑάνατον jam antea dixi non inter matris verba nume- 
randum, sed ἃ Pindaro ipso dici. Duplex autem ratio est in- 
terpretandi sententiarum nexus etiam tum, si eodem quo nos 
sensu χατεφάμιξε» intelligis. Fieri enim potest, ut sumamus 
matrem, quae Delphica vates cecinisset, eo tempore accepisse, 
quo filius nomine carebat. Tum hiec loci sensus esset: ,ubique 
mater praedicat, quod inter violas stratus puer repertus sit, 
in omne eum aevum hoc nomen accepisse, quod nunquam ex- 
stinctum iri Pythia praedixerit.*^ Altera autem ratio haec est, 
ut putemus matrem ignaram vaticinii nomen dedisse; quae 
quum totius loci suavitati magis conveniat, praeferenda mihi 
esse videtur. Tum igitur ipse poeta vocem ἀϑάνατον loquitur. 
Nec sunt quae impediant, quominus ita rem intelligas. Con- 
siderandum enim Pindarum Euadnam non ipsam loquentem fe- 
cisse, sed quae fere dixisset illa breviter comprehendisse: quam 

ob rem interruptis quodammodo Euadnae verbis ipsum poetam 
quaedam adjicere licuit. Quod hoc maxime loco fieri potuit, 
quoniam verba τοῦτ᾽ Orvu ἀϑάνατον epodi initio dicta sunt. 
Quo fit, ut ab antecedentibus illa verba secernantur: itaque 
nihil obstare videtur, quominus ab ipso poeta verba dicta esse 
contendamus. | 


0. VI, 82. 83. leguntur haec: 

Δόξαν ἔχω τιν᾽ ἐπὶ γλώσσᾳ ἀκόνας λιγυρᾶς 

|. ἃ μὶ ἐϑέλοντα προσέρπει καλλιρόοισι πνοαῖς. 

Quo de loco uberius Heynius disputavit. Sententiarum 
nexus hic est. Pindarus de suis ipsius rebus nihil huc usque 
locutus Thebas, patriam suam, cognatas esse cum Stymphalo 
urbe, ubi Iamidarum erant incunabula, ut dicat animi quodam 
impetu incitatur. Novi aliquid afferri et inopinati ex eo ap- 
paret, quod δόξαν ἔχω cum iis, quae antecedunt, nullo modo 
conjunctum est. Ipsa verba ita interpretor: , Sensum habeo 
quendam cotis acutum sonum edentis in lingua, qui flatibus 
pulchre fluentibus ad me adrepit volentem*. De voce &xo»7 
quae a Boeckhio et Dissenio afferuntur, ad locum perspicien- 
dum maxime idonea sunt. Metaphora autem a Pindaro usur- 
pata quo contineatur liquet: ut culter tum solum idoneus est 
ad secandum, si cote exacutus est, ita ad poetae linguam cos 
esse dicitur, qua ad verba facienda illa apta fiat. 

Dissenius autem, rejecta, quam libri optimi (Aed. Pal. Bodl. 
Gott.) praebent, lectione, προσέλχει in textum recepit et hoc 
modo locum interpretatur: ,sensum habeo — qui volentem me 
impellit ad pulcrifluos cantus*. Quae ita explicat Dissenius: 
,cogitatio cognationis Thebarum et Stymphali nunc est cos in 
lingua excitans eum ad novos cantus". Putat igitur ille Pin- 
darum solum eo consilio mentionem fecisse Thebarum cogna- 
tionis et Stymphali, ut ad Aeneam Stymphahnum melius tran- 
Sire posset, quem cognatum et hospitem Agesiae fuisse Her- 
mannus clare ostendit (notae ad Pind.) Sed ad Aeneam me- 
morandum tota hac sententia Pindaro non opus fuit. Immo 
ita res sese habet: verba inde a δόξαν ἔχω usque ad ὕμνον 
in ipsum sententiarum nexum ita inserta videntur, ut cum alus 
sententiis parum arto vinculo conjuncta sint.  ÁÀntea diximus 
poetam iniis, quae antecedunt, solum de Agesiae rebus egisse 
Arcadiae vero nomine memorato Pindarus recordatur Stymphali, 

| qua occasione oblata Thebas et se ipsum paucis verbis prae- 
dicat. Quae vero sequuntur ὄτρυνον» νῦν ἑταίρους xrÀ., Causa 
: non est cur conjuncta ea esse cum antecedentibus probemus. 
Immo plane alia tractant, quod et ex ipso sensu et ex eo po- 
test intelligi, quod sententia illa sine particula adjicitur. 

Nec fieri potest, ut ex ipsis verbis δόξαν ἔχω κτλ. ea 
intelligantur, quae intelligi vult Dissenius. Neque enim co- 
gitatio cognationis Thebarum et Stymphali cos est in lingua, 
sed ubi Arcadiam et Cyllenas montes memoravit poeta, sentit 
acui linguam ad ea dicenda, quae sequuntur: ματρομάτωρ ἐμά 
xrA. Dissenius igitur, ad quae dicenda poeta sensu illo cotis 
eommovetur, ea ipsa cotem esse putat, qua ad novos cantus 
Pindarus incitetur. Quod ipsis verbis repugnare satis perspi- 
cuum est. Dubitare quis possit, num z9océAxeuw τινὰ x. πνοαῖς 
Pindarum dixisse liceat credere. Sed posito hoc atque con- 
cesso non licet, nisi fallor, referre χαλλιρόοισει πνοαῖς ad ea, 
quae sequuntur. Καλλιρόους enim πγοάς Dissenius putat ea esse, 
quae Pindarus de Aenea illo praedicat. Laudat ille quidem 
Aeneam, ἄγγελον ὀρϑόν, Μοισᾶν σκύταλα, γλυκὺν χρητῆρα ἀοι- 
δᾶν eum appellans, attamen haec non tanti momentisunt, quae 
χαλλ, πνοαί appellari possint. Optime vero x«44. πνοαί refe- 
runtur ad ea, quae Pindarus usque ad versum 82 de Iamida- 
rum fortuna et virtutibus laudavit: dum Arcadiae laudem Pin- 
darus praedicat, sensus ille adrepit. Dissenius autem, si προς- 
ἕρπει Scribatur, putat inutilem ornatum esse χαλλ. πνοαῖς, 
sed tantum ille abest ut recte judicaverit, ut necessaria illa 
verba videantur, cur sensus cotis linguam acuentis ad poetam 
accesserit. 

Prorsus alio modo hunc, de quo agimus, locum interpre- 
tatus est Leop. Schmidtius in libro supra commemorato. Qui 
lectionem προφςέλκχει probans, commutata voce & in «, inter- 
puncüonis signo, quod post vocem προαῖς poni solet, omisso, 
sententiae subjectum ματρομάτωρ accipit. Putat autem Aeneam 
istum fuisse poetam Stymphalicum, quocum Pindarus carmi- 
num pangendorum virtute concertaverit. Acta enim hac Pin- 
dari oda Aeneam cum choro suo carmen in honorem Junonis 
Partheniae jcantasse (Vs. 88.). Fieri.enim non posse, ut hujus 

Pindaricae 'odae choro praefuerit Aeneas. Sed neglexit Schmid- 
üus saepissime Pindarum in ipsis carminibus chori mentionem 
facere eumque adhoxtari, ut haec et illa, praedicet. i Quo fit, ut 

chorus, qui poetae carmen canit, se ipsum alloquatur. Quod 
quamquam ejusmodi est, ut a severo judice vituperetur, licet 
tamen poetas talia peccare, quae graviter tulisse auditores vix 
crediderim. ? offi 

Neque intelligo, qua ratione fieri possit, ut verba inde ab 
εἶπον δὲ μεμνᾶσϑαι habeantur ea, quibus Pindarus alienum 
poetam exhortetur, ut Syracusas et Hieronem laudibus efferat: 
nam hoc ipso carmine Pindarus mentionem fieri vult regis po- 
tentissimi et beatissimi, a quo ut amicissime accipiatur Áge- 
5185, poetae in optatis est. 

Aivéa autem Schmidtió genitivus est, non vocativus: Pinda- 
rum enim putat carmen suum tamquam personam allocutum et 
adhortatum esse, ut Aeneam ejusque chorum ad canendum inci- 
taret. Quod quin admodum quaesitum et molestum sit, quis 
est qui dubitet? Neque ex Pindaro possunt exempla afferri, 
quae, quod Schmidtius proposuit, illustrent. Alloquitur quidem 
poeta nonnunquam carmen, sed ita, ut statim intelligas. Hoc 
vero loco nihil additum, quod affari poetam carmen demon- 
stret. Sed intcr ea, quae Schmidtii sententiae repugnant, hoc 
maximum est, quod verba ἐσσὶ γὰρ ἄγγελος ὀρϑός κτλ., quum 
ad Pindari carmen ea referre Schmidtius coactus sit, bono sen- 
Su carent: neque enim perspicuum, qua de causa suum ipsius 
carmen Pindarus ἄγγελον 0990v et Μοισᾶν σκύταλα appella- 
verit, quae ad unum Aeneam quadrant, quem internuntium Pin- 
dari et Agesiae fuisse supra attulimus. ' 

Vocem ἀχόνη hoc modo interpretatur Schmidtius. Studet 
enim demonstrare Pindarum dicere voluisse: ,, Sensum quen- 
dam habeo stimuli in lingua, quo me libenter sequentem dul- 
cibus cantuum flatibus alhcit Stymphalica proavia.* Hocidem 
est atque: ,,Eo attrahor Stymphalum, quod poetae Stympha- 
lei carmen mihi est incitamentum". Sed ἀχόγνην intelligere 
stimulum non licet: quamquam lexica fere omnia tradunt 
ἀκονᾶν saepius idem esse atque incitare, impellere. Aliud 
enim est acuór ad agendum aliquid, aliud impellor ad agen- 
dum aliquid. Ut exemplo utar, παρακονᾶν ψυχὴν interpretari 
debes animum ad fortitudinem exacuere, non incitare 
vel impellere animum. Tum ipsae res non quadrare vi- 
dentur ad hanc interpretandi rationem. Stimulari sentit linguam 
suam poeta. Quam ad rem? Ad dicendum velcanendnm, nisi 
fallor, ut superet Pindarus poetam Stymphalicum ilum, quo- 

cum in certamen descendisse dictus est.  Exspectes fore ut 
magni aliquid et praeclari addatur. Sed sequuntur alia: ad- 
hortatur Pindarus Aeneam illum, ut Junonem Partheniam et 
Syracusas bene praedicet. Quae inter se non concinere satis 
perspicuum est. 

Confitendum in sententia illa, quae continetur versibus 
82. 88., inesse aliquid inusitati: locus enim maxime idoneus 
est, qui, quam laudant, Pindari gravitatem et dignitatem ac- 
cedere nonnunquam ad obscuritatem demonstrare possit. Sed 
Schmidtus tantum abest, ut infregerit difficultatem, ut auxisse 
eam videatur. 


Magno usui est ad cognoscendum Pindari ingenium, quod 
ad nova fingenda maxime idoneum erat, quaerere, quibus va- 
ris modis unam eandemque notionem ille formaverit et quan- 
tum ad ea addiderit, quae a prioris aevi poetis tradita ac- 
ceperat. 

Videamus, si placet, qua ratione Pindarus vocem ὀξὺς 
usurpaverit. 

Proprio sensu vox reperitur N. IV, 63. P. IV, 213. (cf. 
P. IV, 263.). — Translato sensu vocem usurpatam vides N. X, 
63.: ὀξύτατον ὄμμα ἐπιχϑονίων πάντων. Quam qui- 
dem metaphoram ita explices oportet: oculorum obtutus com- 
paratur sagittae acutae, quae quam in rem conjecta sit, in 
ea penitus inhaereat. O. IL, 45,, ubi ὀξεῖ Eguvvvc ἰδοῖσα legi- 
tur, eandem vides translationem : sed audacior haec dictio, quippe 
qua, quod oculi proprium est, ad ipsum hominem transfe- 
ratur (cf. Boeckh. Explic. ad hunc locum). O. VIL, 70.: ἀκτί- 
vor ὀξειᾶν πατήρ et Ὁ. III, 24.: ὀξεῖαι αὐγαὶ ἁλίου, 
acuti vocantur solis radii cum telis comparati. Tertium autem, 
quod dicunt, comparationis in eo versatur, quod et radii et 
tela, quos feriunt, iis molestias afferunt. 

Quibus locis cognata sunt quae leguntur P. I, 20.: χιὼν 
ὀξεῖα. Nix enim radios emittit, qui oculos nostros pungere 
dicuntur. Quod Dissenius contulit cum gelu acuto (Horat. 
carm. 1. 9, 3.): verumtamen haec comparare non licet, quod 
Pindarica locutio ad oculos solos, gelu acutum ad totum cor- 
pus referendum est. 

N. IX, 35.: ὀξεῖα di τή. Aures hominum quasi σχοπός 


sunt, quem pugnae strepitus ferit. 
| 3* 

Eodem modo jaculo Pindarus comparat morbum Ὁ. IX, 
85.: ὀξείας νόσους ἀπαλᾶάλχοις | Alio loco. morbus onus 
grave vocatur (P. V, 59.) | 

Tum huc referendus est locus, qui exstat N. II, 48.: 
ὀξύτεραι μανίαι ἀπροσίχτων ἐρώτων (quae bene Boeck- 
hius interpretatus est: , quae assequi non licet appetere, ea 
magna est iusania'). Cui locutioni similis est Aeschylea haec, 
quae reperitur Prom. 881.: φρενοπληγεῖς μανίαι, insania qua 
tens percutitur (cf. Eurip. Alc. 400.). 

. Ex N. L 53. Pindarum ex jaculis vel sagittis mittendis 
hanc dicendi rationem petiisse perspicuum. | Legitur enim 0 ὃ δέ- 
atc ἀνίαισι τυπείς. P. IIL 97.: ὀξείαις xaO atc ϑύ- 
yürosc ἐρήμωσαν κτλ., eandem comparationem reperimus: for- 
tuhae casus jaculorum instar feriunt homines et vulnerant.!) 

Audacissime Pindarus locutus est O. VI, 37.: ὁξείᾳ με- 
“λέτᾳ χόλον πιέσας. Annotat Dissenius: ,,05sía, propter 
irae magnitudinem, acri studio". Adjiciendum est adjectivum 
ὀξύς cum participio πεέσας apte conjunctum esse: Aepytus enim 
iram praepotentem studio quodam premere dicitur, quod, sicut 
sagitta haeret in homünis pectore et ipsum prosternit, ita per- 
domat iracundiam. Pari modo, quae leguntur O. XI, 9.: ὃπε- 
μομφὴ ὀξεῖα, explicari possunt. 

Quae adhue attülimus de usu vocis ὀξύς, ad unam ean- 
demque rationem redigi potuerunt. Aliter judicandum de O. 
IX, 91.:: ὀξυρρεπεῖ δόλῳ, quod recte Boeckhius vertit: 
promptissima arte. Nihil enim quaerendum in voce ó$vo- 
ϑέπής praeter notionem celeritatis: quae quomodo ex propria 
vocis significatione nata sit, certe dici non potest. 

O. XL 21. legitur ϑήξας δέ xc φύντ᾽ ἀρετᾷ ποτὶ πελώ-. 
θιον δρμᾶάσαι κλέος ἀνήρ, ,acuens vero aliquis eum, qui natus 
virtuti est, ad ingentem gloriam efferet Metaphora a cote 
sumpta esse videtur. Sicüt enim cote, quod in ferro est sor- 
didi et rubiginosi, adimitur et ex hebete illud acutum fit, ita 
animus Aenesidemi, ab lla instituti atque eruditi ad pugila- 
tüm, liberatus est ab omni asperitate et acutus redditus ad 
πελώριον κλέος sibi parandum (cf. 1. V, 78. et quae Dissenius 


1) Conferre licet Cic. Fam. V. 16, 2. (tela fortunae) et Off I, 
21, 73.: ,minus multa patent in alicujus vita quae fortuna feriat In 
eadem translatione positum est nostrum: Schicksalsschlaege. 

ibi annotavit) Interpretes simpliciter incitare vertunt ϑή- 
ys: quod quum ipsius verbi notione non contineatur, tum 
huic loco parum aptum est. Neque enim solum incitatur et 
impellitur Aenesidemus à magistro, ut artem illam exercitet, 
sed ipse Illas clarum exemplum puero ad imitandum proponens 
ad pugilandum eum idoneum facere studet. Longe absunt ab 
hoc loco, quae leguntur Fr. 172, 3.: κέντρον δὲ μάχας ὃ 
κρατιστεύων λόγος (cf. quae ad O. VI, 82. de voce ἀχόρη 
diximus). 
Vocis ἀκμή varia est apud Pindarum significatio. Pro- 
prio sensu vocem usurpatam vides P. I, 11. P. IX, 81. N.IV, 64. 
N. VI, 54. N. X, 60. Rem acutam Pindaro fortem quoque esse 
atque valentem jam antea vidimus; quo sensu vox legitur O. 
II, 63.: χϑόνα ταράσσοντες ἔν χερὸς ἀκμᾷ, ,manus robore". 
P.IV, 63.: φοινικανϑέμου ἦρος ἀκ μᾷ, ονἴροτο veris". N.III, 39.: 
ἀκμὴν φρενῶν φόβος ἔπαυσι. cf. LIIL 69. Dignus qui me- 
E moretur locüs est, qui exstat Ὁ. I, 48. 49.: ἀμφὶ ὕδατος 
E. πυρὶ ζέοισαν ἀκμὰν μαχαίρᾳ τάμον κατὰ μέλη. Verba 
: enim mirum in modum sunt coartata nec longe absunt ab Ae- 
3 schylea illa verborum contorquendorum ratione. Quo de loco 
quae Dissenius disputat, ea tum vera sunt, si praepositionem 
ἀμφί eo, quo solemus, sensu accipimus. Sed licet fortasse xa- 


E τατέμνει» μέλη ἀμφὶ ὕδατος ἀκμάν iaintelligere, ut sit: ,,mem- 
E bra dissecare et in aquam fervidam conjicere" (cf. de praepo- 
E sitione ἀμφί O. I, 97. II, 30). Ζέοισα Pindarus conjunxit cum 


ἀκμή: ex sensu referendum videtur ad ὕδωρ. Licet dubitare, 
utrum ἀχμή hoc loco sit vis aquae aestuantis, an significetur 


E summus fervor: quo quidem sensu vocem usurpatam reperis 
P | Thucyd. II, 42. 


' Eadem audacia Pindarus usus est O.I, 96. Hic dictione 
E ornatissima virtus virorum ad certamina ineunda paratorum 
Ec vocatur ἀκμαὶ ἰσχύος ϑρασύπονοι. Haec quoque verba 
ἮΝ memoriam afferunt Aeschylei ingenii: duplici autem ratione 
P | inteligi possunt. Aut ponendum ἀχμάς idem fere significare 
A atque ἰσχύν, et Pindarum res cognatas coacervasse, aut ἀχμάς 
m eodem sensu dictas esse, quo χορυφή apud Pindarum occurrit 
n (exempli gratia N. IX, 9.), ut pars alicujus rei summa eaque 
e optima intelligatur. 


3 Haec fere ea sunt, quae de hoc Pindarico loquendi usu 
dici possunt. 

Quorum multa jam apud Homerum reperimus. | Ut. sin- 
gula nonnulla afferamus, legitur Hom. e, 393. P, 615.: ὀξὺ ὁρᾶν, 
δέρχεσϑαι. Ῥ, 812.: αὐγὴ Πελίοιο ὀξεῖα et simile quid ,Z, 345. 
O, 318.: ὀξεῖα ἀὐτή (δριμεῖα Schol). Saepius ὀξύς cum verbis 
βοᾶν, κωκύειν conjunctum occurrit (cf. Hes. Sc. 233. 243.). 
Haud raro Homerus ὀξύς conjungit cum vocibus iis, quibus 
dolor, cura, alia significantur. 4, 207.: ὀδύναι ὀξεῖαι δῦνον u£- 
voc Arosióao. IT, 50.: ó&slauc ὀδύναις ἐλήλαται χείρ. Τ' 195.: τὸν 
δ᾽ ἄχος ὀξὺ κατὰ φρένα τύψε βαϑεῖαν (cf. Pind. N. I, 53.). A, 208.: 
ἐμοὶ δ᾽ ἄχος ὀξὺ γενέσκετο χήροϑι μᾶλλον. τ, D17.: μελεδῶνες 
ὀξεῖαι ἐρέϑουσί us. Quibus ex locis varios modos rerum cogi- 
tandarum facile cognosces. Nam quae ex lliade allata sunt 
exempla, integram eam, qua nituntur, translationem servarunt, 
et comparatio doloris et jaculi missi perfecta atque absoluta 
est. Quae comparationis vis evanuit quodammodo c, 5117.: 68 
autem, quae leguntur 4, 208., redigenda quidem ad eandem 
translationem videntur, sed in ipsis verbis nihil exstat, quod 
demonstret ejusdem originis hanc dictionem esse atque ea, 
quae modo attulimus. 

Nonnunquam apud Homerum ὀξύς de hominibus dictum 
est vehemens (B, 440), quae significatio apud Pindarum non. 
occurrit. Vocibus autem ϑήγει»ν et ἀκμή Homerus sensu trans- 
lato non usus est. 

Apparet ad locutiones Homericas Pindarum multa et nova 
addidisse. Quorum nonnulla apud Aeschylum et Sophoclem non 
reperiuntur, quum alia illi praebeant, quibus Pindarus non 
usus est. 

Apud Aeschylum ὀξύς proprio sensu in adjectivis so- 
lum occurrit (ὀξύπρωρος Prom. 421. ὀξύστομος Prom. 6671.). 
Tum legitur ὀξὺ ἀὐτεῖν Pers. 1015. ὀξύμολπος Sept. 1014. Irae 
autem notio adjectivis ὀξύϑυμος, ὀξυχάρδιος, ὀξυμήνιτος inest, 
celeritatis voci ὀξύχειρ. 

Prom. 311. sunt λόγοι τεϑηγμένοι ,,verba. acerba.* | our 
est ,tempus opportunum" Pers. 399. ἀρ. 1526. — Eum. 348. 
ἀκμή nihil est nisi pondus. TCI] 

Sophocles quum voce ὀξύς proprio sensu non usus sit, 
tum multa eorum, quae apud Pindarum reperimus, non habet. 
De sono usurpata vox est El. 727. Ant. 420. (οἱ "Er. 989. 
Phil. 1082.): cum vocibus γόοι, ai conjuncta Ant. 19300. El. 236. 
Ai. 618. Ad iram vox refertur Oed. C. 1195. Ant. 945. (cf. 

Eur. Androm. 728.). γλῶσσα τεϑηγμένη Αἱ. 084. significat verba 
acerba. ἀκμή propio sensu legitur Oed. R. 1034. 1243. vis at- 
que robur ἀχμή est Oed. R. 741. 1492. Oed. C. 1068. op- 
portunitas Phil. 12. El. 22. (cf. Eur. Herc. fur. 562.). 


E. Restat ut de epithetis Pindaricis disseramus. Qua 

de re ut recte judicemus, proficiscendum videtur ab epica 
poesi. 

.. Qmnem enim Graecorum poesin quum positam esse in 
Homericis carminibus satis constet, tum maxime externum 
epici generis dicendi ornatum, quo sententias circumdarent, 
servarunt poetae, qui post Homerum vixerunt. Epica autem 
poesis quum ante oculos omnia ponere studeat, ut, quaecun- 
que narrantur, ea quasi corporea fiant describantur atque de- 
pingantur, factum est, ut certo modo singulas res conformare 
atque delineare illa consueverit. Tantum enim abest hoc ge- 
nus simplex et in ipsa rerum natura nixum, ut eandem rem 
multis modis variet et nunc ex bac, nunc ex illa parte de- 
scribat ut in ipsa, qua illa insignis est, tranquillitate constan- 
tia quaedam posita sit verborum ac sententiarum. 

Huc pertinent epitheta illa quae vocant ornantia, quae 
cujusmodi sint exemplo illustrare liceat. Poeta enim epicus 
quum de nave loquitur, non navis solam notionem mente con- 
cipit, sed animo contemplatus singulam navem, incitato cursu 
mare percurrentem, nigram, inflexam, in utramque partem va- 
ceillantem, voci navis addit horum epithetorum unum. Quo ft, 
ut variis modis epitheta epici sermonis apponantur ad substan- 
tiva. Nam aut epitheton ad ipsam sententiam ita quadrat, 
ut colorem quendam illud rebus inducat. Aut supervacaneum 
epitheton nobis videtur: quod si fit, epitheton ornans vocari 
solet. Quorum epithetorum ornantium duo genera sunt: modo 
enim adjectivum ejusmodi est, ut novi quidem nihil addat, sen- 
tentiam vero ipsam non turbet, modo plane abhorret ab ea, 
ad quam pertinet, sententia et ineptum nobis videtur. Legi- 
tur, ut exempla afferam, o. 471. 472.: — ἐς λιμένα Ἔνϑα 
Φοινίχων ἀνδρῶν ἦν οχύαλος νηῦς, ubi οκύαλος solum ad 
ornandam vocem νηῦς additum et ad ipsam sententiam am- 
plificandam nullius momenti est. 1I 46.: ἐν ποντοπόροισι vé- 
ἐσσι» πόντον ἐπιπλώσας, vides tautologiam esse eamque no- 

bis paene molestam: ποντοπόροισι autem ne minimi quidem pon- 
deris est, sed additum, quod proprium est navium, ut maria 
transgrediantur. Ο, 381. legitur: ὥστε χύμα ϑαλάσσης εὐρυ- 
πόροιο. ὑπὲρ νηὸς τοίχων καταβήσεται, quo loco nobis ineptum 
videtur εὐρύπορος. Judicamus enim necesse esse ponatur zro- 
λυφλοισβος vel aliud ejusmodi adjectivum, quod. ad sententiam 
illustrandam et vere ornandam valeat. Nam quod mare latum 
est et undique patens, nihil discriminis habet ad id, quod un- 
dae maris navis latera transeunt. 

. Quae quum ita sint, fieri potest, ut unum idemque epi- 
theton hic optimo sensu dictum sit, illic vix tolerari possit. 

Lyricum poetam non eadem ratione epitheta illa ornantia 

usürpare, ex ipso poesis genere perspicuum est. Epicum enim 
poetam, quae ex usu constituta et quasi sancita sunt, retinere 
oportet: lyricus, multis ex epico sermone rebus servatis, aliis 
rejectis, suo solius et proprio genere dicendi utitur. Pinda- 
rus autem iis maxime carminum locis, ubi fabulae antiquae 
narrantur, ex Homerica epithetorum ratione multa retinuit. 
Exempli gratia, ubi navibus Pindarus epitheta attribuit, tan- 
tummodo ornantia illa sunt, uno excepto loco (O. IX, 24.), ubi 
epitheton alicujus ponderis est: ita O. VI, 10. 101. O. ΧΗ, 3. 
P.L 74. P.V, 81. N.VIL 29. Fr.242, 3. Quod O. VI, 101.: 
ἀγαϑαὶ δὲ πέλοντ᾽ iv χειμερίᾳ νυχτὶ ϑοᾶς ix ναὸς ἀπεσχίμφϑαι 
ÓU ἀγκύραι, maxime apparet, ubi adjectivum ϑοός cum veg 
conjunctum nihil valet ad sensum, χϑιμέριεος loci vim aliquantum 
auget (cf. Boeckh. Explic. ad O. VI, 72. sqq.). Miscuit Pindarus 
epitheta ornantia cum iis, quae aliquo modo definiunt substan- 
tiva: illa, ut dixi, plurima occurrunt, ubi Pindarus ad epicum 
sermonem prope accedit. Quam quidem legem poeta observat, 
sed multis locis perspicuum non est, quamobrem aut hoc aut 
ilo epithetorum genere Pindarus usus, sit ἢ. Cujus rei non- 
nulla exempla afferam. 


1) Eodem modo Simonides genera epithetorum conjuncta habet. 
Fr. 6, v. 2. Bgk. ποταμοί sunt ἀέναοι et eodem modo Fr. 121. [176.] flu- 
men Θέαιρος ἀέναος vocatur; sed neutro loco ullius momenti est, quod 
flumen uno tenore fluit. Fr. 110. ὠκυπόρων nihil nisi epitheton ornans 
. est. Quid enim interest, utrum ponatur illud adjectivum an adimatur, quum 
πεζοί iis opponantur, qui ἐπὶ νηῶν ὠκυπόρων sunt? Itidem Fr. 39. [46.] - 
τανυπτέρυγος epitheton ornans: quo quidem loco fusius illud epicae poe- 
. Sis dicendi genus paene molestum est. | 


- 

^. Homero 4 Ae est ἀτρύγετος, δῖα, πόντος oivonp, πολύ- 


χλύυστος, ἰχϑυόεις, ϑάλασσα πολύφλοισβος. Pindarus pontum 
ἀχύμονα vocat (Fr. 259.), ἀμαιμάκετον (P. I, 14.), βαϑύν (P. 
ΠῚ, 76.. Sed notandum vocem saepissime solam reperiri, epi- 
theto non apposito, etiam iis locis, ubi aliae res ornatu quo- 
dam praeditae sint. Nec causa hic atque illic deest, cur epi- 
theton non additum sit, ut I. I, 48., quo loco pontus solus po- 
situs est, ut verba ὃν πόντος τρέφει cum iis, quae antecedunt, 
aliquo modo consentiant. Eadem ratione de aliis locis judi- 
candum est, ubimare alii rei opponitur: ἐν πόντῳ---ἐν ἅρμασι 
I IV, 5. — ἐν z0vro—év χέρσῳ N. I, 68. O. XII, 83. — γᾶν 
xal ϑάλασσαν Fr. 0. — ἐπὶ y90va καὶ διὰ ϑαλάσοης N. VI, 50. 
Conferenda sunt verba, quae P.IX, 47. exstant: ὅσσα vt χϑὼν 
ἠρινὰ qvAA ἀναπέμπει χὠωπόσαι ἐν ϑαλάσσᾳ καὶ ποταμοῖς wa- 
μαϑοι κύμασιν ῥιπαῖς τ᾽ ἀνέμων κλονέονται, quo ex loco per- 
Sspicuum, si multae res enumerentur, epitheta Pindarum omit- 
tere. Neque enim alia causa est, cur haec ipsa verba Pinda- 
rus non exornaverit, quum in ceteris hujus carminis partibus 
substantiva epithetis permultis iisque praeclaris distincta sint 
(v. 1—16. 33—41.) Nonnunquam epitheti loco occurrit sub- 
stantivum, quod ab alio substantivo pendeat, ut Fr. 241.: 
ἀγλαὰ χϑὼν πόντου τὲ ῥισαί (cf. N. X, 21). Interdum ob- 
Scurà causa est, cur omissum sit epitheton; quo pertinet P. 
IV, 161.: ix πόντου ἔκ vs ματρυιᾶς ἀϑέων βελέων, ubi epithe- 
ton quoddam ad πόντου apponendum desideratur, ut haec duo 
membra inter se congruant. ΟἿ. ΠῚ, 59.: ἐπὶ χϑόνα πάγκαρ- 
πον xol διὰ πόντον et P. IV, 195. 

"Aic Pindaro ex usu Homerico est πολιά O. I, 71. P. II, 68. 
— ἀμετρήτη 1.1, 81. --- βαϑύχρημνος 1. III, 74. (cf. Boeckh. 
Explic. p. 508.). — ἀβάτη N. III, 22.1) 

P. V, 82. legitur: ἁλὸς βαϑεῖαν xéAtvOorv ναυσὶ ϑοαῖς 
ἀνοίγων. Quod vides cognatum esse notissimo illi Homerico 
generi dicendi: ἐπέπλεον ὑγρὰ κέλευϑα (A,912.). — ποϑὲν πλεῖτ᾽ 
υγρὰ κέλευθα; (y, 11.). — διέδραμον ἰχϑυόεντα κέλευϑα (y, 111.). 
Idonea autem haec sunt, unde, quod jam supra diximus, elu- 
ceat Homericas translationes ejusmodi esse, ut, quae nova ex- 
stiterint, quomodo ea nata sint, facile perspici possit, Pinda- 


!) De elocutionibus dÀe ὑγρά (0. VII, 69.) et πέλαγος ὑγρόν (P. IV, 
40.) supra diximus. 


D MUR 


rum autem non raro tamquam formulis loquendi uti iis, quae - 


ex epico sermone sumpscrit. ,,Ut solidae terrae vias ingredior 
pedibus, ita per maris (humidi) semitas nave vehor.* | Haec 
est comparatio, qua nituntur loci ili Homerici, quorum quem 
tertio loco attulimus vides aliquantum discedere a prioribus 
duobus, quoniam in verbis nihil inest, quod ipsum mare indi- 
cet, nisi ἰχϑυόεις, quod epitheton cum vóce χέλευϑα audacius 
conjunctum est. Longius ab Homerico illo genere dicendi ab- 
est, quod ex Pindaro supra attulimus: vides enim ex epitheto 
βαϑεῖαν, quod additur ad χέλευϑον, viae notione neglecta poe- 
tam solum de mari profundo cogitasse. Cujus rei exempla 
non raro occurrunt apud Pindarum. Legitur P. I, 24.: φλὸξ 
κυλινδομένα ἐς βαϑεῖαν πόντου πλάκα. Vox autem πλάξ, qua 
uno hoc loco Pindarus usus est 1), apud alios scriptores sem- 
per significat rem planam. Itaque judicandum planitiem ma. 
ris à Pindaro vocari profundam. Dicet quis, ut Pindarum ex- 
cuset, vocem πλὰξ eadem ratione usurpatam esse qua latinum 
vocabulum aequor, quod proprio significatu sit planities, tum 
ipsius maris loco ponatur. Recte qnidem, sed apud bonos 
se:iptores ea semper epitheta reperies addita, quae cum priore 
verbi sensu conveniant: aequor altum, vastum, placidum, im- 
mensum, horridum (profundum aequor Curt. IV, 7, 11.). 

De Pindaricis epithetis in universum disserere difficile. 
Quam rem si quis penitus pernoscere vult, singula quaeque 
Pindarici sermonis ei conferenda sunt cum alis Graecorum 
poetis, maxime cum Homero et iis, qui Pindari aetate florue- 
runt, poetis lyricis et tragicis. Medius fere est Pindarus inter 
Homerum οὐ Aeschylum. Longius enim quum 1116 absit a 
sana ila, qua epica poesis excellit, verborum eligendorum sim- 
plicitate, tum ad illam, quam in canticis tragoediarum Aeschy- 
learum reperis epithetorum affluentiam, accedere non conatur 
Pindarus. Perspicua sunt epitheta et jucunda in 115 maxime 
poematum partibus, ubi, quae fabulis antiquis nuntiantur, poeta 

!) Non intelligo, quamobrem Jakobsius (Animadv. in epigr. Anth. VI, 
p. 180.) in Fr. 259. pro ἐν πόντου πελαγεῖι legere velit ἐν πόντου πλαλΐί. 
Neque enim ii, quos affert Jacobsius, loci (Pind. P.I, 24. Oppian. Hal. 1l, 


186. Aristoph. Ran. 1486.) cogunt, ut locum mutemus, et πελάγει bonum 
habet sensum. Delphini enim multo melius dicuntur in profundo maris, 


quam in summa aqua cantum tibiarum amabilem audire. Contra in frag- 


mento Arionis (Bergk. Poet. Lyr. p. 566.) vs. 15 πλαάξ rectissime positum, 
quoniam delphini, ut servarent Arionem, in ipsa planitie nare coacti erant. 

. marrat, ut in carm. Olymp. sexto et Pyth. quarto. At qui- 
bus locis subtiliora atque difficiliora tractantur, ubi, quae fa- 
bulae docuerant, transferuntur ad ejus qui vicerat genus res 
fortunam, in prooemiis, in carminum parte extrema, ubi lau- 
dantur, admonentur, vitiis absterrentur ii, quos carmine celé- 
brat poeta: hos, dico, locos reperies quum sententiarum tum 
verborum et praecipue epithetorum non modo gravitate atque 
amplitudine insignes, sed etiam obscuritatis plenos. Conjunctae 
enim saepius eae res sunt, quae qua ratione inter se cohaereant 
nullo modo perspicere possis. Altius igitur poetae ingenium se 
extulit, quam quo sequi nos liceat. Qua re ab iis, qui eadem 
aetate vixerunt, lyricis poetis aliquantum differt Pindarus: prae- 
cipue à Simonide, qui quum eam, quam ex ipsa vita et homi- 
num consuetudine hauserat prudentiam, carminibus elocutus sit, 
sententiarum quidem sublimitate a Pindaro superatur, sed acutior 
est in verbis eligendis et in singulis ad singula aptandis di- 
stinctior. 

I. 


Thuc. I, 1. 1. legendum puto: τεχμαιρόμενος ὅτι 
ἀχμόζξοντές ve ἦσαν ἐς αὐτὸν κτλ. 


TT. 


Sallust. Catil. III, 5. haec mihi probatur lectio: 
quum αὖ reliquis malis mortibus dissentirem, milio 
manus honoris cupido eademque quae ceteros fama 
atque invidia vexabat. 


I1I. 
Contendere non licet plebejis expostulantibus 
Servium regem civitatis Romanae statum mutasse. 


IV. 


Gentiles Romanos sanguinis vinculo conjunctos 
fuisse statuamus non necesse est. 


N- 


»Non austeritas magistri tristis, non dissoluta sit 
comitas, ne inde odium, hinc contemptus oriatur" 


(Quintil. instit. 11, 2. 5.). 

